ΟΜΑΔΑ ΠΡΟΣΤΑΣΙΑΣ ΚΑΙ ΑΝΑΔΕΙΞΗΣ ΑΡΧΑΙΟΛΟΓΙΚΩΝ ΧΩΡΩΝ ΤΡΙΦΥΛΙΑΣ: Αγριλιά και Βασιλικό: Θολωτοί τάφοι\nΘολωτοί τάφοι: Αγριλιά και Βασιλικό, Μεσσηνία\nΗ Μεσσηνία είναι διάσπαρτη με δεκάδες Θαλαμωτούς, κυβοτιόσχημους και θολωτούς τάφους που αποδεικνείουν την συνεχή κατοίκηση του ευλογημένου αυτού τόπου στους προϊστορικούς και ιστορικούς χρόνους.\nΕκτός από τους μεγάλους και εντυπωσιακούς θολωτούς τάφους των ισχυρών Μυκηναϊκών κέντρων και των ηγεμόνων τους τους υπάρχουν και δεκάδες μικρότεροι που υπήρξαν οι τάφοι τοπικών αξιωματούχων και που και αυτά απέδωσαν πλούσια ευρήματα.\nΣτην δεύτερη κατηγορία ανήκουν οι θολωτοί τάφοι που έχουν βρεθεί στα χωριά Βασιλικό και Αγριλιά.\nΔυστυχώς όμως είναι εγκαταλειμένοι, πνιγμένοι στην άγρια βλάστηση και κινδυνεύουν με εξαφάνιση. Αν και είναι αρμοδιότητα της ΛΗ΄ Εφορείας Προϊστορικών και Κλασσικών Αρχαιοτήτων, ωστόσο οι αρμόδιοι Δήμοι και τοπικοί σύλλογοι μπορούν και οφείλουν να συνεργαστούν γιά να καθαρίσουν και να περιφράξουν αυτά τα ανεκτίμητα κειμήλια της ένδοξης ιστορίας μας πριν αφανιστούν...\nΑγριλιά είναι ένα από τα ονομαστά Σουλιμοχώρια της Τριφυλίας, που πρωτοκατοικήθηκαν μεταξύ των ετών 1350-1430 από τους σκληροτράχηλους Ντρέδες. Σήμερα δυστυχώς, το παλιό χωριό είναι ακατοίκητο και ρημαγμένο. Δεν υπάρχει ζωή πλέον στο χωριό. Ακόμα όμως στέκουν όρθια τα σπίτια του.Τα περισσότερα είναι καλοφτιαγμένα με τον παραδοσιακό τρόπο και τα λιγότερα είναι χτισμένα πίσω από το 1700. Διασχίζοντας τα έρημα σοκάκια σφίγγεται η καρδιά σου από την ερημιά και την εγκατάλειψη.\nΗ σημερινή Νέα Αγριλιά βρίσκεται στο βορειοδυτικό τμήμα του νομού Μεσσηνίας, στην πρώην επαρχία Τριφυλίας, σε υψόμετρο 190 μέτρων και έχει 164 κατοίκους (απογραφή 2001). Απέχει 1600 μέτρα περίπου από το Κοπανάκι. Οι κάτοικοι του οικισμού αυτού,που χτίστηκε στα τέλη της δεκαετίας του 1970 προέρχονται από το παλιό γειτονικό Αρβανιτοχώρι, που ονομάστηκε έτσι από τις πολλές άγριες ελιές που υπάρχουν στις γύρω πλαγιές.\nΣτη θέση Σανοβά, δίπλα από την πηγή, ο Σουηδός αρχαιολόγος Mattias Natan Valmin (1898-1968), που έκανε τις ανασκαφές (1927 έως 1929), είχε σκάψει και σε αυτό το χώρο και είχε βρει κι εδώ τρεις Μυκηνακούς θολωτούς τάφους. Εκεί βρέθηκαν εκτός των άλλων όστρακα, ορειχάλκινο δαχτυλίδι, πόρπη, χρυσό δαχτυλίδι και σιδερένια αιχμή δόρατος.\nΘολωτός τάφος στην Αγριλιά. Αν και το μνημείο είναι πνιγμένο\nστην άγρια βλάστηση διακρίνετε η περίμετρος του τάφου.\nΤο έτος 1901 πέρασε το πρώτο τραίνο και κατασκευάστηκε ο σιδηροδρομικός σταθμός. Με την πάροδο λίγων ετών κατέβηκαν από τα γύρω χωριά Μήλα, Σούλι, Άνω Βασιλικό και έγινε μικρό χωριό. Οι κάτοικοι αποφάσισαν να κτίσουν εκκλησία και έκτισαν την Αγία Τριάδα την μικρή τότε Αγία Τριάδα, η οποία πήρε φωτιά από ξεχασμένα αναμμένα κεριά και καταστράφηκε. Το χωριό έκτισε τη νέα Αγία Τριάδα, η οποία υπάρχει μέχρι σήμερα.\nΔίπλα στον σιδηροδρομικό σταθμό έχει βρεθεί θολωτός τάφος που δυστυχώς είναι και αυτός εγκατελειμένος και απροστάτευτος.\nΟ Θολωτός τάφος του Βασιλικού που βρίσκετε δίπλα στον εγκατελειμένο\nπλέον σιδηροδρομικό σταθμό του χωριού.\nΑποτύπωση των καταλοίπων του τάφου. O. PELON, Παρίσι 1976


Οι γυμνές ηρωίδες του ζωγράφου Mel Ramos (εικόνες) - Provocateur\nΟι γυμνές ηρωίδες του ζωγράφου Mel Ramos (εικόνες)\nΈνας από τους «πυλώνες» του κινήματος της pop art, ο πορτογαλικής καταγωγής αμερικανός ζωγράφος είναι, μετά από εξήντα συναπτά χρόνια εξάσκησης, ο απόλυτος γνώστης του γυναικείου κορμιού.\nΔύο είναι τα θέματα που απασχολούν τον Μέλ Ράμος από την αρχή της καριέρας του, πίσω στη δεκαετία του ’60. Το πρώτο –αλλά όχι σημαντικότερο-είναι οι υπερήρωες. Το δεύτερο είναι οι γυναίκες. Σάρκινες και glamorous, όπως αρμόζει σε αυθεντικά pin-up, σε πόζες εμπνευσμένες από την καταναλωτική κουλτούρα: καβάλα σε πούρα, να βγαίνουν από μπουκάλια σαμπάνιας και άλλα τέτοια pop μυθολογήματα.\nΟι γυναίκες του Ράμος δεν του βγήκαν απολύτως σε καλό. Οι φεμινίστριες δεν πείστηκαν από τις διαβεβαιώσεις του ότι τα κίνητρά του όταν της απαθανάτιζε σε σκαμπρόζικες πόζες ήταν ευγενή και τον έβαλαν στο στόχαστρο. Έτσι, παρά το γεγονός ότι έργα του υπάρχουν στα σημαντικότερα αμερικανικά μουσεία, το Guggenheim, το MOMA και το Smithsonian American Art Museum, και ανάμεσα στους φίλους και θαυμαστές του συγκαταλέγονταν ο Ρόι Λίχτενσταϊν και ο Τομ Γουέσελμαν, η αξία του στο χρηματιστήριο της τέχνης δεν έφτασε ποτέ στα επίπεδα εκείνων. Το πιθανότερο, φυσικά, είναι ότι δεν έφταιγαν οι έρημες φεμινίστριες –το κύμα της πολιτικής ορθότητας που διογκώθηκε από τη δεκαετία του ’70 κι έπειτα συνέπεια άλλων παραγόντων- συμπαρέσυρε πολλά στο διάβα του, άλλα καλώς και άλλα αδίκως.\nΟι Ευρωπαίοι ωστόσο, οι οποίοι είχαν πάντοτε μια πιο χαλαρή προσέγγιση σε αυτά τα πράγματα, έδειξαν εξ’ αρχής τον πρέποντα σεβασμό στο έργα του Ράμος. Μερικοί από τους πιο ένθερμους θαυμαστές και συλλέκτες έργων του είναι Ευρωπαίοι, ανάμεσά τους και ο γερμανός playboy και τέως σύζυγος της Μπριζίτ Μπαρντό, Γκούντερ Ζακς.\nΣτο σημείο αυτό να σας ενημερώσουμε ότι ο Ράμος αρέσκεται να αντικαθιστά τα χαρακτηριστικά του προσώπου των μοντέλων του με τα χαρακτηριστικά διάσημων γυναικών από τους χώρους του modeling και της showbiz.


Δίκαιη ανάπτυξη, με ποιες συμμαχίες, σε ποια Ευρώπη\nΤα δυο προσεχή χρόνια θα είναι μια εποχή σημαντικών εξελίξεων τόσο για την Ελλάδα όσο και για το κοινό σπίτι των Ευρωπαϊκών λαών.\nΞεκινώ με μια αισιόδοξη διαπίστωση: Μετά από αρκετά χρόνια δυσκολιών μπορούμε ξανά αφενός να καθορίσουμε την θετική πορεία της χώρας, αφετέρου να έχουμε την φωνή που δικαιούμαστε, ή μάλλον υποχρεούμαστε για την προοπτική συνολικά της ΕΕ.\nΤα προβλήματα και η κρίση ταυτότητας που αντιμετωπίζει η ΕΕ δεν ήρθαν σαν κεραυνός εν αιθρία. Τουλάχιστον στο ΣΥΡΙΖΑ, ήδη από τα χρόνια του Συνασπισμού (μέσα δεκεατίας του 90), τα είχαμε επισημάνει.\nΗ ελληνική ριζοσπαστική αριστερά ήδη από το 1996 τόνιζε ότι “ο δρόµος για την Ευρωπαϊκή Ενωση δεν µπορεί να στηριχθεί στη µονόπλευρη φιλοσοφία της νοµισµατικής και δηµοσιονοµικής σταθεροποίησης”. Δικαιωθήκαμε απολύτως, γιατί η νεοφιλελεύθερη κυριαρχία στις ευρωπαϊκές ελίτ ήταν η βασική αιτία της καθήλωσης συνολικά του ευρωπαϊκού Νότου στην κρίση οικονομικής στασιμότητας και δημόσιου χρέους.\nΌπως δικαιωθήκαμε όταν λέγαμε την ίδια εποχή ότι πρέπει “να υπάρξουν δημοκρατικά νοµιµοποιηµένα Ευρωπαϊκά πολιτικά όργανα”. Το όλο και μεγαλύτερο έλλειμμα στη δημοκρατική λειτουργία της Ένωσης είναι η αιτία που έχει αποξενώσει την πλειοψηφία των πολιτών, με αποτέλεσμα την εκρηκτική άνοδο του Ευρωσκεπτικισμού ακόμη και στον πλουσιότερο Βορρά.\nΔυστυχώς δε, επιβεβαιωθήκαμε και στο ότι πριν 20 χρόνια προειδοποιούσαμε για τον κίνδυνο “να κυριαρχήσουν πολιτικές εθνικής ισχύος, νεορατσιστικές αντιλήψεις και πρακτικές και νεοεπεκτατικές βλέψεις. Ανησυχούμε για τη ραγδαία άνοδο της ακροδεξιάς και του νεοφασισμού σε µιά σειρά ευρωπαϊκές χώρες”.\nΒεβαίως, όπως όμως λέει και ο ποιητής «το θέμα είναι τώρα τι λες».\nΕυτυχώς αυξάνονται οι φωνές που καλούν στην επιστροφή της ΕΕ στις θεμελιακές αξίες της. Μέχρι χτες μπορεί να το έλεγε στις συνόδους κορυφής μόνον ο Αλέξης Τσίπρας. Σήμερα το υποστηρίζει ο Γάλλος Πρόεδρος Μακρόν και όλο και περισσότερες πολιτικές δυνάμεις σε όλες τις ευρωπαϊκές πρωτεύουσες.\nΣτον πυρήνα της συζήτησης για το μέλλον της ένωσης βρίσκονται ζητήματα τα οποία απασχολούσαν ελάχιστους και μέσα σε αυτούς η δική μας αριστερά.\nΗ εμβάθυνση της πολιτικής ένωσης, η ενίσχυση της δημοκρατίας σε όλα τα επίπεδα, ο κοινωνικός και αναπτυξιακός πυλώνας της ΕΕ, η κοινωνική προστασία σε επίπεδο ένωσης, η σύγκλιση των οικονομιών μέσα από νέους κοινούς θεσμούς, ο αυξημένος προϋπολογισμός, η πανευρωπαϊκή εγγύηση καταθέσεων, η θέσπιση θέσεων υπουργών σε επίπεδο Ευρώπης για την οικονομία και την κοινωνική συνοχή είναι πλέον στο κέντρο μιας μεγάλης πολιτικής αναμέτρησης.\nΠροτάγματα πολιτικής χωρίς τα οποία η ευρωπαϊκή επιλογή εκφυλίζεται στο γνωστό και μη εξαιρετέο ¨μένουμε Ευρώπη». Ένα σύνθημα το οποίο στα μυαλά των προπαγανδιστών του ταυτίζονταν με το αίτημα όχι να μείνουν Ευρώπη, αλλά να μείνει η Ευρώπη ως έχει.\nΠροτάγματα πολιτικής τα οποία συγκροτούν ένα νέο αριστερό φεντεραλισμό. Ανάμεσα στους ανερχόμενους γίγαντες της Ασίας και την παγκόσμια παρουσία των ΗΠΑ, οι Ευρωπαίοι πολίτες και κυρίως οι νέοι και οι νέες της Ευρώπης χρειάζονται ένα νέο δυναμικό όραμα που πρέπει να γίνει η σημαία του αγώνα των προοδευτικών και αριστερών δυνάμεων ενάντια στην άνοδο των εθνικισμών και την κοινωνική απόγνωση που προκάλεσε η ασυδοσία του νεοφιλελευθερισμού.\nΤην ίδια στιγμή, η Ελλάδα ανακάμπτει και βάζει τα θεμέλια μιας δίκαιης και βιώσιμης ανάπτυξης.\nΗ μείωση της ανεργίας και η αύξηση του εισοδήματος των εργαζομένων αποτελούν τους πραγματικούς εθνικούς στόχους και το περιεχόμενο κάθε αριστερής πολιτικής.\nΓια να υπηρετήσουμε αυτό τον εθνικό στόχο αναζητούμε κάθε φορά, άρα και στο τέλος του προγράμματος, τη βέλτιστη ρύθμιση για την εξυπηρέτηση των χρηματοδοτικών αναγκών της χώρας.\nΕδώ αναδεικνύεται η θεμελιώδης διαφορά του ΣΥΡΙΖΑ με τον δογματικό νεοφιλελευθερισμό του κ. Μητσοτάκη που επιμένει σε λογικές απορρύθμισης των εργασιακών σχέσεων, διάλυσης του δημόσιου τομέα και ολικής επαναφοράς του παλαιού συστήματος πελατειακών σχέσεων και εξυπηρέτησης συγκεκριμένων συμφερόντων. Αυτά τα ονοματίζει νέο πακέτο μεταρρυθμίσεων και τα θεωρεί προϋπόθεση για την ομαλή χρηματοδότηση της οικονομίας.\nΗ σύγκρουση αυτών των δύο κεντρικών ιδεών αφορά το σήμερα αλλά κυρίως το αύριο της χώρας.\nΞεκάθαρα λοιπόν ο ΣΥΡΙΖΑ διεκδικεί και θα κατακτήσει την επόμενη εκλογική νίκη, για να παγιωθεί η επιστροφή στην ανάπτυξη με όρους κοινωνικής δικαιοσύνης, η αποκατάσταση της απασχόλησης και των εισοδημάτων, οι απαραίτητες προοδευτικές αλλαγές στο κράτος και τους θεσμούς.\nΣτην Ελληνική πολιτική σκηνή, αναδεικνύεται ένας προγραμματικός διπολισμός.\nΚοινωνικό κράτος, μεταρρυθμίσεις και διαφάνεια στο δημόσιο, δίκαιη ανάπτυξη, πάταξη της διαφθοράς, αλλαγές στο πολιτικό σύστημα, αυτονόητα δικαιώματα στον αυτοπροσδιορισμό, είναι ζητήματα που οριοθετούν ευρύτερες πολιτικές παρατάξεις.\nΕίναι καίρια ερωτήματα για το αύριο της χώρας τα οποία και κατανέμουν κόμματα ,πολιτικούς και πολίτες στη μία ή την άλλη πλευρά.\nΓια εμάς, η διαρκής διεύρυνση του τόξου των δυνάμεων που θα στηρίξουν το πρόγραμμα τις δίκαιης ανάπτυξης, ένα πλέγμα προοδευτικών και αριστερών πολιτικών είναι ένας θεμιτός, αυτονόητος και διαρκής στόχος.\nΗ ενίσχυση αντίστοιχων συγκλίσεων σε ευρωπαϊκό επίπεδο αντίστοιχα αναγκαία προϋπόθεση για να μην αποτύχει ιστορικά το πείραμα της ΕΕ.\nΣε αυτό το πλαίσιο της ανάγκης ώριμων και μεγάλων αλλαγών στην Ευρώπη οφείλουν να συγκλίνουν αριστερές, προοδευτικές και δημοκρατικές δυνάμεις στην ένωση.\nΗ Ελλάδα και ο ΣΥΡΙΖΑ έδειξαν έναν δρόμο το 2015, συνεχίζουμε και μετά το 2019 στον ίδιο δρόμο επιδιώκοντας ακόμη δυνατότερη κοινωνική και πολιτική πλειοψηφία, τη μόνη εγγύηση για μια βαθιά δημοκρατική και προοδευτική κοινωνική αλλαγή.\nΡε σεις πατε καλα; τι μαλακιες λετε; το οραματα και μπουρδες και τα λεγαμε 20 χρονια, τα ελεγε ο ανευ Τσιπας ψευτης πρωθυπουργος που μπερδευει τον γάιδαρο απο την καμηλα και την ουρα του ζωου μετην ουρα αναμονης.ΕΛΕΟΣ πια αει στα τσακιδια που εισαστε οραματιστες εγκληματιες που αν ειχε επικρατησει ο κομμουνισμος η ΕΛΛΑΔΑ θα ηταν μεχρι την Λαρισα χωρις τα νησια του Αιγαιου !!!!!!!!!!!


Κυριακάτικη Ελευθεροτυπία, Κυριακή 1 Νοεμβρίου 2009\nΟ αραβικός τύπος\n*** Ο υπουργός Εξωτερικών της Ρωσίας, Σ. Λαβρόφ, σε δηλώσεις του στο αραβόφωνο δορυφορικό κανάλι Russia Today, παρουσίασε μια διαφορετική θεώρηση της Μόσχας για την επίλυση της κρίσης Τεχεράνης - Δύσης, που βασίζεται στην αρχή «ούτε να σκοτώσουμε το λύκο ούτε και να απειλείται το κοπάδι».\nΦρονεί πρωτίστως ότι το Ισραήλ και το Ιράν πρέπει να συνάψουν διακρατικές σχέσεις και πιστεύει ότι κάτι τέτοιο είναι εφικτό και ότι καμία από τις δύο χώρες δεν χρειάζεται τον πόλεμο, αν και δεν αποσαφηνίζει πότε και πώς.\n*** Η Μόσχα, προφανώς και ορθώς, διέγνωσε και ανέδειξε την πραγματιστική τους πολιτική ως κοινό παρονομαστή και βασίστηκε σε παλαιότερα και νεότερα δεδομένα.\n*** Φέρ' ειπείν, το Ισραήλ σινομίλησε με τον «τρομοκράτη» Αραφάτ και την PLO αλλά και σήμερα συνομιλεί με τους «εχθρούς» της, τη Χεζμπολάχ και τη Χαμάς. Βοήθησε τα μέγιστα το Ιράν, επί Σάχνη, να αναπτύξει το πυρηνικό του πρόγραμμα, με αντάλλαγμα πετρέλαιο. Δεν πανικοβλήθηκε όταν επικράτησαν οι μουλάδες το 1979 και δεν διέκοψε τις διπλωματικές του σχέσεις - η Τεχεράνη το έκανε μονομερώς. Το Τελ Αβίβ, αντίθετα, τερμάτισε το αραβικό πυρηνικό πρόγραμμα, καταστρέφοντάς το το 1981 στο Ιράκ, ενώ άφησε το περσικό να εξελιχθεί!\n*** Εξίσου πραγματιστική πολιτική είναι και αυτή που ακολουθεί το Ιράν: Παρά την πολεμική ατμόσφαιρα που περιρρέει, τελευταία οι διαρροές επιβεβαιώθηκαν για μια σειρά ουσιαστικών ισραηλο-ιρανικών συναντήσεων, με αποκορύφωμα εκείνες του Καΐρου. Το πιο αντιπροσωπευτικό παράδειγμα της πραγματιστικής πολιτικής του είναι το σκάνδαλο Ιράν - Κόντρας, όπου ενώ ο Χομεϊνί φώναζε ότι οι ΗΠΑ είναι ο παγκόσμιος Σατανάς, από την άλλη έκανε επιτυχημένες διαπραγματεύσεις με την Ουάσιγκτον για αγορά εξελιγμένων όπλων, ώστε να αντιμετωπίσει το Ιράκ.\n*** Η Μόσχα ίσως εμπνεύστηκε και από ένα ιστορικό γεγονός που έχει χαραχθεί στη μνήμη της ανθρωπότητας και που δεν μπορεί να το παραβλέψει καμία από τις δύο πλευρές: Ο Ξέρξης, τον 5ο αι. π.Χ., απελευθέρωσε τους εβραίους αιχμαλώτους του Ναβουχοδονόσορα της Βαβυλώνας και τους έστειλε πίσω στα πάτρια εδάφη, με την προστασία στρατού, τους αποκατέστησε και τους αποζημίωσε για τα δεινά τους. Ισως, λοιπόν, η συλλογική μνήμη, σε συνδυασμό με τον πραγματισμό τους, να τους φέρει γρήγορα πιο κοντά. Αν θα 'ναι για καλό ή για κακό, αυτό είναι μια άλλη ιστορία...\n«ΕΛ ΙΤΙΧΑΝΤ», Ιράκ. «Η Αλ Κάιντα, οι μπααθικοί και υπηρεσίες γειτονικών χωρών είναι οι βασικοί υπεύθυνοι για τη συνέχιση των βομβιστικών επιθέσεων. Αυτό το λέμε ξανά για να ευαισθητοποιηθεί η διεθνής κοινότητα. Αλλά στον πολίτη δεν λέμε κάτι ουσιαστικό. Γιατί ο πολίτης ανησυχεί με τα μικροκομματικά παιχνίδια, που δημιουργούν ταραγμένο πολιτικό τοπίο, το οποίο διευκολύνει τέτοια εγκλήματα».\n«ΑΛ ΚΟΥΤΣ», Παλαιστίνη. «Γιατί να μην πάμε όλοι να ψηφίσουμε και να εκφράσουμε έτσι τη βούλησή μας, εκλέγοντας νέο πρόεδρο και νέα Βουλή; Δεν είναι αυτό πιο λογικό από τη στείρα άρνηση των εκλογών, περιμένοντας άσκοπα να επιτευχθεί ενδοπαλαιστινιακή συμφιλίωση;»\n«Α' ΡΙΑΝΤ», Σ. Αραβία. «Σήμερα, η Τουρκία συνδιαλέγεται άριστα με τις χώρες της ευρύτερης περιοχής, παραμερίζοντας την ασυδοσία και τον σοβινισμό των στρατηγών προς όφελος των ύψιστων εθνικών της συμφερόντων. Αυτό θα έχει θετικό αντίκτυπο στις Αραβικές, τις Βαλκανικές και τις χώρες του Καυκάσου».\n«ΑΛ ΚΟΥΤΣ ΑΛ ΑΡΑΜΠΙ», Λονδίνο. «Το BBC, έπραξε μέγα σφάλμα φιλοξενώντας τον ρατσιστή πολιτικό Νικ Γκρίφιν, γιατί μ' αυτό νομιμοποίησε τη ρατσιστική του ιδεολογία. Ο δυτικός κόσμος, με την ισλαμοφοβία, έχει πια εγκαταλείψει τα λαμπρά επιτεύγματά του στην καταπολέμιση του φασισμού και του ρατσισμού».\n«ΑΛ ΑΧΡΑΜ», Αίγυπτος. «Η Χαμάς πρέπει να ξεκαθαρίσει άμεσα τη θέση της: Είναι υπέρ της ενδοπαλαιστινιακής συμφιλίωσης ή υπέρ της σύγκρουσης; Υπέρ της ειρήνευσης ή της στρατιωτικής λύσης; Οι αποφάσεις της είναι δικές της ή άλλων;»


Μάνα Γη - Συχνές Ερωτήσεις\nΕπισκέπτες Χονδρικής Έμποροι\nΕπισκέπτες Παραγωγοί - Συνεργάτες\nΤι είναι το Μάνα Γη;\nΤο Μάνα Γη είναι η πρώτη ελληνική ηλεκτρονική πλατφόρμα που συγκεντρώνει και διαθέτει πιστοποιημένα ελληνικά προϊόντα υψηλής ποιότητας του πρωτογενούς τομέα. Αυτό που το κάνει να ξεχωρίζει από άλλα e-shops είναι ότι δίνει τη δυνατότητα σε κάθε χρήστη να αγοράσει με λίγα μόνο κλικ τα προϊόντα της αρεσκείας του απευθείας από τους παραγωγούς τους σε όλη την Ελλάδα.\nΗ λειτουργία του Μάνα Γη είναι εξαιρετικά απλή. Ο χρήστης μπορεί να περιηγηθεί εύκολα και να επιλέξει τα προϊόντα που επιθυμεί, προσθέτοντάς τα στο καλάθι του. Μόλις ολοκληρώσει την αγορά, το Μάνα Γη θα φροντίσει να φτάσουν με ασφάλεια στην πόρτα του, δίνοντας του τη δυνατότητα παρακολούθησης της εξέλιξης της αποστολής του δέματος του σε πραγματικό χρόνο.\nΤι είδους προϊόντα μπορώ να βρω;\nΣτο Μάνα Γη θα βρείτε πιστοποιημένα προιόντα της ελληνικής αγροτικής και κτηνοτροφικής παραγωγής: βρώσιμα, ποτά, καλλυντικά και φαρμακευτικά προϊόντα από τους καλύτερους έλληνες παραγωγούς, που καινοτομούν στην παραγωγή και την μεταποίηση.\nΤι εννοούμε πιστοποιημένα;\nΜε τον όρο πιστοποιημένα εννοούμε πως όλοι οι συνεργάτες παραγωγοί του Μάνα Γη πληρούν τις οριζόμενες από την Ε.Ε. και το ελληνικό κράτος προδιαγραφές ποιότητας και υγιεινής (ISO, HAACP). Επιπλέον στο Μάνα Γη βρίσκουμε προιόντα με πιστοποιήσεις ΠΟΠ, ΠΓΕ.\nΟ χρόνος παράδοσης ποικίλει ανάλογα με την έδρα του παραγωγού και τη διεύθυνση του παραλήπτη. Ο χρόνος αυτός ισοδυναμεί με 1 έως 3 εργάσιμες ημέρες για την Ελλάδα και 2-6 εργάσιμες ημέρες για τον υπόλοιπο κόσμο.\nΤι συμβαίνει σε περίπτωση που το προϊόν παραδοθεί σε κακή κατάσταση;\nΕάν διαπιστώσετε ότι η παραγγελία σας παρουσιάζει οποιοδήποτε πρόβλημα, ενημερώνετε τον διανομέα της μεταφορικής εταιρίας και αυτός την παραλαμβάνει προς επιστροφή. Η μεταφορική εταιρία μας ενημερώνει για την επιστροφή και εμέις σας αποστέλουμε εκ νέου την παραγγελία σας, χωρίς επιπλέον κόστος.\nΔεν βρήκατε απάντηση στα ερωτήματα σας; Θέλετε να μας ρωτήσετε κάτι άλλο;\nΠαρακαλούμε επικοινωνείστε μαζί μας εδώ.\nTo Μάνα Γη ειναι το ηλεκτρονικό σημείο συγκέντρωσης ελληνικών πιστοποιημένων προϊόντων του πρωτογενούς τομέα. Στο Μάνα Γη μπορείτε να βρείτε σε ελάχιστο χρόνο, άφθονες ποσότητες ποιοτικών προϊόντων όλων των κατηγοριών. Προσεγγίζει πρωτίστως τη χονδρική αγορά και εγγυάται τη διασφάλιση της ποιότητας των συναλλαγών μεταξύ αγοραστή και παραγωγού καθώς και την ασφαλή και γρήγορη μεταφορά των προϊόντων.\nΔημιουργείται επαγγελματικό λογαριασμό στο Μάνα Γη μέσω της ειδικής φόρμας χονδρικής που θα βρείτε στην αρχική σελίδα του www.managi.eu Αναζητείτε τα προιόντα που σας ενδιαφέρουν και στη συνέχεια ζητάτε από το Μάνα Γη ολοκληρωμένη προσφορά για παράδοση σε οποιοδήποτε σημείο επιθυμείτε.\nΣτη σελίδα κάθε προιόντος θα βρείτε το ειδικό κουμπι ''Ζητήστε προσφορά χονδρικής''.\nΠώς εξασφαλιζεται η ποιότητα των προιόντων;\nΤο Μάνα Γη θέτει ως βασική προυπόθεση για την εγγραφή των παραγωγών στις υπηρεσίες του, την προσκόμιση των απαραίτητων εγγράφων διασφάλισης ποιότητας και υγιεινής (ISO, HAACP) τον αριθμό συσκευαστηρίου, καθώς και την προσκόμιση όλων των νομικών τους στοιχείων. Ο φορέας για την επιβεβαίωση των παραπάνω είναι το Εμπορικό Επιμελητήριο Ελλάδας.\nΠώς πραγματοποιείται / διασφαλίζεται η ομαλή παράδοση;\nΤο Μάνα Γη συνεργάζεται με τις μεγαλύτερες και πιο αξιόπιστες μεταφορικές εταιρίες διασφαλίζοντας και εξασφαλίζοντας την ομαλή παράδοση της παραγγελίας σας. Εντούτοις δεν αποκλείει τη συνεργασία με μεταφορικές εταιρίες της επιλογής σας.\nΜπορείτε να ενημερωθείτε για όλες τις διαθέσιμες επιλογές πληρωμής, μετά τη ζήτηση προσφοράς χονδρικής.\nΤο Μάνα Γη είναι η προέκταση της επιχείρησής σας. Θα μπορούσαμε να σας πούμε ότι είναι ένα κατάστημα λιανικής και χονδρικής πώλησης των προϊόντων σας, αλλά δεν είναι μόνον αυτό! Είναι ακόμη το τμήμα διαφήμισης, προβολής, marketing, πωλήσεων, δημοσίων σχέσεων, έρευνας, καινοτομίας και logistics. Και βέβαια είναι ενα υπερσύγχρονο e-shop που καινοτομεί στο ελληνικό ηλεκτρονικό εμπόριο.\nΤο Μάνα Γη απαλλάσσει τον Συνεργάτη - Παραγωγό από κάθε χρονοβόρο διαδικασία σχετικά με τις πωλήσεις που πραγματοποιούνται από εδώ. Ο Συνεργάτης - Παραγωγός ενημερώνει απλά το Μάνα Γη για τις διαθέσιμες ποσότητες και τις τιμές των προϊόντων του. Το μόνο που ζητάμε από τον Συνεργάτη - Παραγωγό είναι να είναι συνεπής στα ραντεβού με τις συνεργαζόμενες μεταφορικές εταιρίες που αναλαμβάνουν την αποστολή των προιόντων του.\nΠοιες ειναι οι προϋποθέσεις για τη συμμετοχή μου στο Μάνα Γη;\nΟι προϋποθέσεις για τη συμμετοχή σας στο πρόγραμμα Μάνα Γη είναι η ύπαρξη πιστοποιητικών ISO και HAACP, ή η συνεργασία με συσκευαστήριο που πληροί τις προαναφερθείσες προυποθέσεις, καθώς και τα νομικά στοιχεία της επιχείρησής σας. Σας λείπει κάτι; Επικοινωνήστε μαζί μας!\nΤι υπηρεσίες μου προσφέρει το Μάνα Γη;\nΤο Μάνα Γη προσφέρει ένα ολοκληρωμένο σύνολο υπηρεσιών για τη βελτίωση της εξωστρέφειας της επιχείρησης σας με στόχο την αύξηση των πωλήσεων. Συγκεκριμένα προσφέρει: Αποκλειστικό χώρο προβολής για την επιχείρηση και τα προϊόντα σας στις 6 επικρατέστερες γλώσσες του διεθνούς εμπορίου, εργαλεία e-shop για τη λιανική και τη χονδρική, προβολή στις εμπορικές εκθέσεις στην Ελλάδα και στο εξωτερικό, όπου συμμετέχει το Μάνα Γη και προσέγγιση των αγορών αξιοποιώντας βάσεις δεδομένων με χιλιάδες εισαγωγείς και χονδρεμπόρους από όλο τον κόσμο. Τέλος σας προσφέρει δωρεάν επαγγελματική φωτογράφιση των προϊόντων σας στα πλαίσια της ετήσιας συνδρομής, σε περίπτωση που δεν έχετε ήδη κάνει.\nΣε ποιες χώρες προβάλλονται τα προϊόντα μου και με ποιον τρόπο;\nΜέσω του Μάνα Γη τα 2/3 του παγκόσμιου πληθυσμού που κάνει χρήση του internet, μπορεί να εντοπίσει τα προϊόντα σας στη μητρική του γλώσσα. Μέσα από στοχευμένο ηλεκτρονικό marketing, τη συμμετοχή του Μάνα Γη στις πιο σημαντικές εμπορικές εκθέσεις ανά την Ελλάδα και τον κόσμο αλλά και την αξιοποίηση μιας βάσης δεδομένων με 7000 εισαγωγείς-χονδρεμπόρους από 54 χώρες του εξωτερικού, σας παρέχουμε την ευκαιρία να αναδείξετε την ποιότητα των προιόντων σας, καταργώντας σύνορα και αποστάσεις, με το χαμηλότερο δυνατό κόστος για την επιχείρησή σας.\nΜε ποιον τρόπο γίνεται η αποστόλη των προϊόντων μου;\nΤόσο στη λιανική όσο και στη χονδρική, η συνεργαζόμενη μεταφορική εταιρία με το Μάνα Γη, παραλαμβάνει τα προιόντα από το χώρο σας και τα αποστέλλει στον τελικό τους προορισμό.


Παρλάπιπας: ''Θρίλερ'' στην Κριμαία: Εμπλοκή τουρκικών Bayraktar με ρωσικά οπλικά συστήματα\nΟι ρωσόφιλοι του Donbass αναπτύσσουν τακτικές-συστήματα οπλικά και ηλεκτρονικά για την αντιμετώπιση των τουρκικών drones Bayraktar\nΟι ρωσόφιλοι αντάρτες του Ντομπάς με τη βοήθεια και την καθοδήγηση της Ρωσίας, έχουν αναπτύξει ενεργητικά και παθητικά μέτρα προστασίας και αποτελεσματικής άμυνας, εναντίον των τουρκικών drone Bayraktar που απέκτησε πρόσφατα η Ουκρανία. Το Ναγκόρνο Καραμπάχ δεν θα επαναληφθεί.\nΠρόσφατα δημοσιεύθηκε υλικό που δείχνει πως οι ρωσόφιλοι μαχητές των μη αναγνωρισμένων δημοκρατιών του Dombas, έχουν μελετήσει τις πολεμικές επιχειρήσεις του Ναγκόρνο Καραμπάχ και είναι έτοιμοι να αποτρέψουν την επανάληψή του. Για το σκοπό αυτό, χρησιμοποιούνται και νέες και αλλά και παλαιές γνωστές μεθόδους αγώνα.\nΈνα από αυτά είναι η μαζική δημιουργία ομοιωμάτων στρατιωτικού εξοπλισμού, που θα αποτελέσουν ψευδείς στόχους για την Ουκρανική Πολεμική Αεροπορία και τα drone της, εφαρμόζοντας έτσι ένα εκτεταμένο σχέδιο παραπλανήσεως.\nΡώσοι: ''Πλοία των ΗΠΑ θα εκτοξεύσουν Tomahawk από το Αιγαίο''\nTα ουκρανικά drone συνεχίζουν καθημερινές πτήσεις στη γραμμή επαφής στο Donbass. Τα drone Bayraktar TB2 που αγοράστηκαν από την Τουρκία περνούν κατά μήκος των οχυρώσεων που δημιουργήθηκαν από τους στρατούς των μη αναγνωρισμένων δημοκρατιών στο Ντομπάς. Η διοίκηση της Ουκρανικής Πολεμικής Αεροπορίας έχει δηλώσει επανειλημμένα ότι τα τουρκικά drone είναι πολύ προηγμένα και μπορούν να προκαλέσουν σοβαρές ζημιές στον εχθρό.\nΠρόσφατα μάλιστα τουρκιά ΜΜΕ ανέφεραν ότι τα τα εν λόγω drone είχαν προκαλέσει διακοπή επικοινωνιών σε ρωσόφιλες στρατιωτικές Μονάδες, γεγονός που θορύβησε τη Ρωσία.\nΗ απάντηση της Ρωσίας ήταν άμεση, με το ρωσικό κρατικό κανάλι Rossiya 1 (Russia 1) να ανεβάζει ως είδηση με τίτλο "Τα τουρκικοί Bayraktars δεν έχουν καμία τύχη απέναντι στο ρωσικό drone Lancet"\nΑναφέροντας ότι η Ουκρανία αγόρασε Bayraktar TB2 SİHAs από την Τουρκία, το Rossiya 1 δημοσίευσε προσομοίωση όπου το ρωσικό drone Lancet επιτίθεται και καταρρίπτει το τουρκικό drone Bayraktar TB2 , υπενθυμίζοντας επίσης ότι τα ρωσικά drone νέας γενιάς Lancet χρησιμοποιήθηκαν σε επιθέσεις στη Συρία.\nΩστόσο, το Donbass είναι έτοιμο να πολεμήσει έναν νέο εχθρό. Αυτό αναφέρεται από τα μέσα ενημέρωσης σε σχέση με την έκθεση της Κεντρικής Διεύθυνσης Πληροφοριών του Υπουργείου Άμυνας της Ουκρανίας. Σύμφωνα με πληροφορίες , οι ένοπλοι σχηματισμοί των δημοκρατιών Donbass εργάζονται ενεργά για τη δημιουργία μεγάλου αριθμού ομοιωμάτων στρατιωτών, στρατιωτικού εξοπλισμού, εγκαταστάσεων ,πυροβολικού και οχημάτων.\nΣύμφωνα με τα μέσα μαζικής ενημέρωσης, τα ομοιώματα δημιουργούνται για να παραπλανήσουν τις πληροφορίες και να «προκαλέσουν τα Ουκρανικά στρατεύματα να ανοίξουν πύρ».\nΠροηγουμένως, αρκετές δημοσιεύσεις παρείχαν τέτοιες πληροφορίες. Ουκρανικά μέσα ενημέρωσης ανέφεραν ότι τα ομοιώματα στρατιωτικού εξοπλισμού τίθενται σε κίνηση με τη βοήθεια ειδικών μηχανισμών και βαρούλκων και μετακινούνται τακτικά από τον ένα τομέα του μετώπου στον άλλο. Για να είναι πιο πειστικό, ανάμεσά τους υπάρχει και πραγματικός στρατιωτικός εξοπλισμός.\nΈτσι συχνά, τα ομοιώματα πυροβόλων εγκαθίστανται μαζί με πραγματικά όπλα για να συγχέουν περαιτέρω την εναέρια αναγνώριση.\nΕάν ο εχθρός ανοίξει πύρ σε έναν ψεύτικο στόχο, αποκαλύπτει τη θέση των δυνάμεών του και χτυπιέται από το πραγματικό εχθρικό πυροβολικό. Εάν ένα αεροσκάφος ή drone, προβεί σε κτύπημα θα αποκαλυφθεί επίσης στις δυνάμεις αεροπορικής άμυνας των μη αναγνωρισμένων δημοκρατιών του Ντομπάς και θα καταρριφθεί.\nΚατά τη διάρκεια του πολέμου στην Υπερκαυκασία, η Πολεμική Αεροπορία του Αζερμπαϊτζάν, οπλισμένη με τουρκικά drone, κατάφερε να προκαλέσει σημαντική ζημιά στον εχθρό από τον αέρα. Οι αποτυχίες των αρμενικών στρατευμάτων σχετίζονται με την έλλειψη τακτικής για την κάλυψη στρατιωτικού εξοπλισμού και αμυντικών θέσεων από εχθρικά drone, αφού δεν διέθεταν έτοιμο σχέδιο παραπλανήσεως.\nΩστόσο, η προστασία από τις απειλές της αεροπορίας και των drone δεν περιορίζεται στη δημιουργία εικονικών -ψευδών οχημάτων-αρμάτων-πυροβόλων και λοιπού στρατιωτικού υλικού.\nΗ ουκρανική υπηρεσία πληροφοριών αναφέρει επίσης ότι οι εχθρικές θέσεις πυροβολικού έχουν τώρα μια υπερασπισμένη άμυνα ενάντια στις απειλές του αέρα.\nΗ άμυνά τους περιλαμβάνει όπλα αντιαεροπορικής άμυνας μικρής εμβέλειας, καθώς και ηλεκτρονικά συστήματα πολέμου (EW).\nΑν το καθήκον της εγγύς αντιαεροπορικής άμυνας είναι να προστατεύσει τα πυροβόλα από μια αεροπορική επίθεση, τότε το ηλεκτρονικό πόλεμο είναι να εμποδίσει το έργο των drone.


Η ομάδα μας Ι web4business\nΤί κάνουμε στην W4B;\nΣτην Web4business εξειδικευόμαστε στην κατασκευή ιστοσελίδων, κατασκευή e-shop, προγραμματιστικών εφαρμογών και στον ευρύτερο…\nΣτην Web4business εξειδικευόμαστε στην κατασκευή ιστοσελίδων, κατασκευή e-shop, προγραμματιστικών εφαρμογών και στον ευρύτερο χώρο του διαδικτυακού marketing, και της διαφήμισης στο internet.\nΠροσφέρουμε σε όλους τους πελάτες μας λύσεις υψηλής ποιότητας και προσδιαγραφών. Είμαστε πάντοτε διαθέσιμοι να συζητήσουμε μαζί σας και να σας βοηθήσουμε να δώσετε μορφή σε αυτό που έχετε οραματιστεί για την επιχείρηση σας.\nΠώς ξεκινήσαμε στην W4B;\nΟ καθηγητής της "Entepreurship" (Eπιχειρηματικότητα) στο μεταπτυχιακό μας πρόγραμμα MSc in Μanagement στο Διεθνές ελληνικό…\nΟ καθηγητής της "Entepreurship" (Eπιχειρηματικότητα) στο μεταπτυχιακό μας πρόγραμμα MSc in Μanagement στο Διεθνές ελληνικό πανεπιστήμιο μας έλεγε ότι το μεταπτυχιακό είναι το καλύτερο "pool tank" επιχειρηματικότητας. Μετά από μερικά χρόνια εμπειρίας αποφασίσαμε να ακολουθήσουμε τις συμβουλές του.\nΑπό την αρχή της επιχειρηματικής μας δραστηριότητας είχαμε τις ίδιες ανησυχίες, το ίδιο όραμα και τους ίδιους στόχους.\nΑνοίξαμε την Web4business με την αποστολή να παρέχουμε Web 4 Businesses στην Ελλάδα και το εξωτερικό καθώς και να συνεργαστούμε με ελεύθερους επαγγελματίες και εταιρείες παγκοσμίως. "Σε αυτούς τους δύσκολους καιρούς πιστεύουμε ότι αν είναι κανείς αποτελεσματικός και αποδοτικός μπορεί να χτίσει μεγάλα πράγματα."\nΣε αυτό λοιπόν είμαστε αφοσιωμένοι!\nΗ ομάδα της W4Β\nΗ ομάδα μας αποτελείται από επαγγελματίες στις σύγχρονες τεχνικές της Πληροφορικής, της Γραφιστικής και του Μάρκετινγκ…\nΗ ομάδα μας αποτελείται από επαγγελματίες στις σύγχρονες τεχνικές της Πληροφορικής, της Γραφιστικής και του Μάρκετινγκ οι οποίοι με τις επιστημονικές γνώσεις και την εμπειρία τους καλύπτουν όλα τα στάδια που απαιτούνται για την υλοποίηση του κάθε έργου ξεχωριστά.\nΟι web developers και designers της Web4Business αγαπούν πραγματικά αυτό που κάνουν και ενημερώνονται σε καθημερινή βάση για τα τελευταία νέα στο κλάδο.\n"Είμαστε αποδοτικοί και αποτελεσματικοί για κάθε έργο που αναλαμβάνουμε. Πρώτα και πριν απ'όλα έχουμε αγάπη και μεράκι για αυτό που κάνουμε!"\nΗ συνεργασία μας μαζί σας\nΠιστεύουμε στην μακροχρόνια συνεργασία. Αφιερώνουμε αρκετό χρόνο για κάθε πελάτη μας και αυτό γιατί η ομάδα μας αναλύει…\nΠιστεύουμε στην μακροχρόνια συνεργασία. Αφιερώνουμε αρκετό χρόνο για κάθε πελάτη μας και αυτό γιατί η ομάδα μας αναλύει σε βάθος τις ανάγκες τους και σχεδιάζει τη καλύτερη λύση για κάθε έναν από εσάς.\nΣυζητάμε τις επιχειρηματικές σας ιδέες και σας προτείνουμε λύσεις.\nΣτόχος μας δεν είναι απλώς να συμβάλουμε στη διαμορφώση της παρουσίας σας στο διαδίκτυο, αλλά επιθυμούμε να σας παρέχουμε ολοκληρωμένες λύσεις σχετικά με την ανάπτυξη και τη προώθηση της επιχείρησης σας για πλήρη κάλυψη των αναγκών σας.\nO πελάτης για εμάς είναι φίλος και συνεργάτης. Πιστεύουμε βαθιά σε αυτό αλλά και στη πολύτιμη συνεισφορά του κατά τη συνεργασία μας μέσα από την καθοδήγηση του κατά την υλοποίηση του έργου.\nΣτην αρχή του κάθε έργου που αναλαμβάνουμε δίνουμε ιδιαίτερη έμφαση στην μελέτη των αναγκών σας.\nΜε αυτόν τον τρόπο αποσαφηνίζουμε μαζί τα προτερήματα στα οποία αργότερα θα δώσουμε έμφαση και στις δυσκολίες που πιθανόν να αντιμετωπίζετε ώστε να καταλήξουμε στις ανάγκες που έχει η επιχείρισή σας και να σας προτείνουμε τις καλύτερες δυνατές λύσεις.\nΑφού καταγράψουμε τις ανάγκες κάνουμε την έρευνα μας και αργότερα σας προτείνουμε λύσεις.\nΚάθε έργο είναι για εμάς μία πρόκληση για την ικανοποίηση και την κάλυψη αποκλειστικά…\nΚάθε έργο είναι για εμάς μία πρόκληση για την ικανοποίηση και την κάλυψη αποκλειστικά των ιδιαίτερων επιχειρηματικών ή προσωπικών σας στόχων.\nΓια αυτό χρησιμοποιώντας την εμπειρία μας σας προτείνουμε κάθε φορά και διαφορετικές λύσεις σύμφωνα με τις ανάγκες που έχουμε καταγράψει.\nΟι προτάσεις γίνονται πάντε μετά από έρευνα του κλάδου σας, της αγοράς σας, του κοινού στο οποίο απευθύνεστε και των προτιμήσεων που θα μας υποδίξετε. Βελτιώνουμε έτσι την παρουσία σας στο διαδίκτυο και την ταυτότητα της εταιρεία σας και βελτιστοποιούμε τις διαδικασίες λειτουργίας της επιχείρησή σας.\nΥλοποιούμε όλα τα έργα μας με υπευθυνότητα και με συνέπεια απέναντι σας, τηρώντας με ακρίβεια το χρονικό και τεχνικό πλαίσιο που έχει συμφωνηθεί.\nΜετά την ανάληψη του εκάστοτε έργου η αντίστοιχη ομάδα της Web4business ξεκινά την υλοποίηση της κάθε πρότασης.\nΚατά τη διάρκεια της ανάπτυξης είμαστε σε επαφή και βλέπετε την εξέλιξη του έργου μέσα από τη δοκιμαστική σελίδα του έργου σας.\nΚαθ'όλη τη διάρκεια της υλοποίησης του έργου που έχουμε αναλάβει είμαστε σε επικοινωνία και συνεννόηση μαζί σας ώστε να…\nΚαθ'όλη τη διάρκεια της υλοποίησης του έργου που έχουμε αναλάβει είμαστε σε επικοινωνία και συνεννόηση μαζί σας ώστε να είμαστε απόλυτα σίγουροι ότι το έργο υλοποιεί τις προσδοκίες σας και τους στόχους που έχουμε θέσει από κοινού.\nΠριν να παραδοθεί το κάθε έργο έχουν γίνει από την web4business οι απαραίτητοι έλεγχοι/testing ώστε να εξαλειφθούν πιθανά λάθη και να ελεγθεί η καλή λειτουργία του στην πράξη.\nΜετά την παράδοση του εκάστοτε έργου σας παρέχουμε υποστήριξη και συντήρηση για κάθε πιθανό πρόβλημα που μπορεί να δημιουργηθεί και είμαστε σε επικοινωνία για οποιαδήποτε ερωτήματα που μπορεί να έχετε.\nΟ στόχος μας είναι η καλή λειτουργία της επιχείρησής σας και κάνουμε ό,τι μπορούμε για να πετύχετε τους δικούς σας στόχους.


Αδηφαγική διαταραχή και διατροφικές διαταραχές | Αποστολοπούλου Αλεξάνδρα, Διαιτολόγος Διατροφολόγος\nTα τελευταία χρόνια όλο και πιο συχνά ακούμε τους όρους νευρική βουλιμία , νευρική ανορεξία κυρίως από τα μέσα μαζικής ενημέρωσης ή ακόμα και από γνωστά μας άτομα που τυχαίνει να αντιμετωπίζουν κάτι τέτοιο.\nΠερισσότερες από 7 στις 10 διαταραχές κλινικής σημασίας δεν ανταποκρίνονται στα ακριβή διαγνωστικά κριτήρια της νευρικής ανορεξίας και νευρικής βουλιμίας. Υπάρχουν πολλά άτομα που κάνουν υπερφαγικά επεισόδια, δηλαδή τρώνε σημαντικά μεγάλες ποσότητες φαγητού σε σύντομο χρονικό διάστημα. Υπάρχουν επίσης πολλά άτομα που δεν τρώνε αντικειμενικά πολύ, αλλά νιώθουν εκτός ελέγχου όσον αφορά την διατροφική τους συμπεριφορά για παράδειγμα να τσιμπολογούν όλη την ώρα μικρά σνακ.\nΕπιπλέον παρατηρείται αρκετά άτομα να έχουν συμπτώματα παρόμοια με αυτά της νευρικής ανορεξίας αλλά χωρίς αμηνόροια (διακοπή έμμηνου ρύσης) ή χωρίς ιδιαίτερα χαμηλό βάρος. Τέλος υπάρχουν άτομα με νευρική βουλιμία που κάνουν εμετό χωρίς να έχουν φάει μεγάλη ποσότητα φαγητού πριν.\nΗ διάγνωση των Διατροφικών Διαταραχών Μη Προσδιοριζομένων Διαφορετικά- EDNOS (Eating Disorders Not Otherwise Specified) περιλαμβάνει κάποια από τα χαρακτηριστικά μιας διατροφικής διαταραχής. Η Αδηφαγική Διαταραχή είναι μία κατηγορία των Διατροφικών Διαταραχών Μη Προσδιοριζομένων Διαφορετικά- EDNOS.\nΧαρακτηριστικά της αδηφαγικής διαταραχής είναι:\nΣυχνά επεισόδια υπερφαγίας, καταναλώνοντας αντικειμενικά μεγάλη ποσότητα τροφής.\nΣτα υπερφαγικά επεισόδια παρατηρούνται τουλάχιστον 3 από τα παρακάτω:\nΤο άτομο τρώει πιο γρήγορα από τη συνηθισμένη ταχύτητα κατανάλωσης τροφής.\nΤο άτομο τρώει μέχρι να νιώσει δυσφορία.\nΤις περισσότερες φορές τρώει χωρίς να πεινάει.\nΤο άτομο μπορεί να τρώει μόνο του ή κρυφά.\nΜετά το υπερφαγικό επεισόδιο το άτομο νιώθει άγχος ή ενοχές-τύψεις.\nΤο άτομο έχει την αίσθηση ότι «ωθείται» ή παρακινείται από μία «ξένη δύναμη» προς το υπερφαγικό επεισόδιο.\nΗ συχνότητα των υπερφαγικών επεισοδίων είναι τουλάχιστον 2 φορές την εβδομάδα για τουλάχιστον 3 μήνες. Επιπλέον στη συγκεκριμένη περίπτωση δεν χρησιμοποιούνται εκκαθαριστικές μέθοδοι (εμετοί) ή υπερβολικές μέθοδοι απώλειας βάρους, όπως η ασιτία. Συνήθως αυτή η κατάσταση επηρεάζει ένα εύρος ηλικιακών ομάδων, όπου μπορεί να προϋπάρχει ένα ιστορικό ανορεξίας ή βουλιμίας που τις περισσότερες φορές είναι επακόλουθο δίαιτας. Κάποιοι αναφέρουν ότι έχουν ξεκινήσει υπερφαγικά επεισόδια πριν ξεκινήσουν δίαιτα.\nΑυτό αποτελεί μία υπόθεση σχετικά με την αιτιολογία των συμπτωμάτων που μπορεί να μην είναι ο περιορισμός, αλλά ο συναισθηματικός έλεγχος. Τα άτομα που πάσχουν από αδηφαγική διαταραχή σπάνια αντιλαμβάνονται ότι «κάτι δεν πάει καλά». Συνήθως είναι ανυποψίαστα και αυτό που τους συμβαίνει το συγχέουν με μια απλή υπερκαταναλωτική μανία σχετικά με το φαγητό, λόγω αδυναμίας τους να διαχειριστούν διάφορες δύσκολες καταστάσεις που μπορεί να βιώνουν.\nΑυτή η στιγμή όσοι τύποι διατροφικών διαταραχών ακολουθούν υπερφαγικά επεισόδια χωρίς εκκαθαριστικές μεθόδους, θεωρούνται Διατροφικές Διαταραχές Μη Προσδιοριζόμενες Διαφορετικά- EDNOS. Το γεγονός αυτό κάνει τα άτομα που πάσχουν από αυτές να πιστεύουν ότι δεν έχουν κάποια διατροφική διαταραχή και άρα δεν αξίζουν την βοήθεια ειδικών.\nΈτσι οι EDNOS περιλαμβάνουν και περιπτώσεις όπως υποκειμενική υπερφαγία , που συχνά περιγράφεται από τα άτομα ως «ψυχαναγκαστιή υπερφαγία» και άλλες μορφές που δεν πληρούν όλα τα κριτήρια της αδηφαγικής διαταραχής . Αυτές μπορεί να περιλαμβάνουν και το συνεχές τσιμπολόγημα μικρών ποσοτήτων φαγητού. Για να πληρεί ένα άτομο τη διάγνωση μερικού συνδρόμου διατροφικής διαταραχής θα πρέπει να συνυπάρχουν πολλά από τα χαρακτηριστικά της αδηφαγικής διαταραχής, όπως αυτοκριτικές σκέψεις, περιστασιακή απώλεια ελέγχου της τροφής και λαχτάρα για «απαγορευμένες τροφές».\nΠαρολ’αυτά υπάρχουν και άτυπες περιπτώσεις, για παράδειγμα είναι συνηθισμένο ένα άτομο με φυσιολογικό βάρος να κάνει εμετό κάθε βράδυ μετά το βραδινό γεύμα λόγω του φόβου αύξησης βάρους, παρόλο που δεν κάνει υπερφαγικά επεισόδια. Αυτή η περίπτωση δεν καλύπτει τα πλήρη κριτήρια ούτε για ανορεξία, ούτε για βουλιμία. Ένα άτομο που δεν τρώει κάτι λόγω το φόβου αύξησης βάρους, αλλά καταφέρνει να διατηρείται σε φυσιολογικό βάρος επειδή πίνει πολύ αλκοόλ, είναι επίσης συχνό παράδειγμα.\nΕπίσης υπάρχουν περιπτώσεις ατόμων που σκόπιμα κάνουν εμετό έπειτα από το κύριο γεύμα τους προκειμένου να χάσουν βάρος, αλλά τρώνε φυσιολογικά χωρίς να κάνουν εμετό όταν βρίσκονται μαζί με τους φίλους τους. Όλες αυτές οι περιπτώσεις είναι άτυπες αλλά έχουν τόσα κοινά με τις κλασικές μορφές διατροφικών διαταραχών που υπάρχει δισταγμός όσον αφορά τον χαρακτηρισμό τους.\nΤο κριτήριο που ενώνει αυτή τη στιγμή τις διατροφικές διαταραχές είναι η υπερβολική ενασχόληση και ανησυχία για το βάρος και το σχήμα του σώματος και η ισχυρή σχέση τους με την αυτοεκτίμηση του ατόμου. Έτσι οι πραγματικές διατροφικές διαταραχές χαρακτηρίζονται από τη συσχέτιση μεταξύ του βάρους και του ελέγχου της διατροφής όσο και την προσωπική ερμηνεία του ατόμου όσον αφορά το νόημα των επιπτώσεων που έχει το βάρος και η διατροφή στην προσωπική του ζωή.\nΕίναι πολύ σημαντικό αν κάποιος θεωρεί ότι εμφανίζει μερικά από τα προαναφερθέντα χαρακτηριστικά να το συζητήσει με εξειδικευμένο ψυχολόγο και εξειδικευμένο διατροφολόγο, με σκοπό πρώτα να προσδιοριστεί αν έχει κάποιας μορφής διατροφική διαταραχή και στη συνέχεια να την αντιμετωπίσει με τον καλύτερο δυνατό τρόπο. Η σωστή και πλήρης ενημέρωση είναι υψίστης σημασίας τουλάχιστον για το ξεκίνημα…


Life Style - Χριστίνα Κοντοβά: «Έχω ζήσει το παραμύθι του γάμου» :: Athletic Radio 104,2\nAthletic Radio 104,2 > Life Style > Χριστίνα Κοντοβά: «Έχω ζήσει το παραμύθι του γάμου»\nΔημοσίευση: 25 Απρ 2018, 17:28 Eπιμέλεια: Athletic Radio\nΗ γνωστή σχεδιάστρια μόδας διανύει μια από τις πιο ευτυχισμένες περιόδους της ζωής της και άρτι αφιχθείσα από την Καππαδοκία, όπου ταξίδεψε μαζί με τον σύντροφό της, Τζώννυ Καλημέρη, μιλά για όσα κατάφερε αλλά και για όσα ονειρεύεται.\nΣε αυτά τα τελευταία περιλαμβάνονται, άραγε, ένα νυφικό και ένα παιδί;\n«Εχω κάνει ήδη έναν γάμο και το έχω ζήσει όλο αυτό το παραμύθι. Το έχω ξεπεράσει. Δεν είμαι κατά του γάμου. Θα μπορούσα να ξαναπαντρευτώ. Απλώς για εμένα το θέμα της οικογένειας ξεκινά από δύο άτομα», απαντά στην «Real «και ξεκαθαρίζει:\n«Το θέμα του παιδιού πρέπει να το έχεις πάρα πολύ μέσα σου για να το υποστηρίξεις. Μεγαλώνοντας έχω απενοχοποιήσει το ταμπού ότι πρέπει να κάνεις παιδιά. Οι γυναίκες έχουμε καταφέρει να κατακτήσουμε πάρα πολλά, πιο πολύ, όμως, πρέπει να έχουμε την επιλογή να κάνουμε αυτό που θέλουμε. Μέχρι τώρα η επιλογή μου είναι αυτή. Δεν ξέρω αύριο, αλλά είμαι μια χαρά με αυτό. Ποτέ δεν ονειρευόμουν κάτι τέτοιο».\nΗ επιτυχία της στον τομέα της μόδας που αγαπά, αλλά και η σχέση της με τον Τζώνη Καλημέρη μοιάζουν επαρκείς προϋποθέσεις για την προσωπική της πληρότητα.\nΟι δυο τους είναι ζευγάρι από το προηγούμενο καλοκαίρι και όσοι τους ζουν μιλούν για μια ήρεμη και υγιή σχέση.\n«Δεν χρειάζεται να πω κάτι. Μου αρέσει περισσότερο αυτή τη στιγμή έτσι και το θεωρώ και πιο δίκαιο για όλους», λέει όταν τη ρωτούν για τη νέα ζωή της, απόλυτα συνεπής στους χαμηλούς τόνους που άλλωστε προτιμούν να κρατούν και οι δύο. «Έχουν ταιριάξει πάρα πολύ! Η Χριστίνα είναι καλύτερα από ποτέ», επιβεβαιώνουν άνθρωποι από τον στενό κύκλο της.


RAYBAN 2140 WAYFARER 902/58 POLARIZED 50 | ΓΥΑΛΙΑ ΗΛΙΟΥ unisex ver1. Eye-Shop\nΓυαλια Hλιου Unisex rayban: 2140 Wayfarer 902/58 polarized size 50\nWayfarer , χρώμα καφέ acetate , με φακούς g15 κρυστάλλινοι polarized κρυστάλλινοι , Polarized\nΚωδικος Eye-Shop : 66204 UPC : 805289346944\n• UPC: 805289346944\nΕίναι τα Γυαλια Ηλιου RAYBAN 2140-WAYFARER 902/58 polarized, unisex, μοδάτα, σε δυναμικό σχήμα wayfarer. Πρόκειται για γυαλια ηλιου με σκελετό plastic κατασκευασμένο από acetate και σε απόχρωση καφέ.\nΓια μοναδικές εμφανίσεις, εντυπωσιάστε φορώντας τα Γυαλια Ηλιου rayban 2140-WAYFARER 902/58 polarized!!!\nRAYBAN-2140-WAYFARER 902/58 polarized Γυαλια Ηλιου\n7. Γυαλια Ηλιου RAYBAN Unisex καφέ acetate full rim wayfarer\n8. Γυαλια Ηλιου RAYBAN Unisex καφέ acetate full rim wayfarer g15 κρυστάλλινοι polarized\n16. Γυαλια Ηλιου RAYBAN καφέ wayfarer\n17. Γυαλια Ηλιου RAYBAN καφέ g15 κρυστάλλινοι polarized


Ου Μοιχεύσεις - ΒΗΜΑ ΟΡΘΟΔΟΞΙΑΣ\nΟυ Μοιχεύσεις: «Ο γάμος σκοτώνει τον έρωτα» λένε πολλοί έχοντας αυτή την πεποίθηση ως δικαιολογία για την σύναψη εξωσυζυγικών σχέσεων.\nΌτι έχουν ανάγκη από κάποια αλλαγή στην ζωή τους. Ότι δεν πειράζει. Ότι η κοινωνία δείχνει κατανόηση. Ότι κάνεις τον άλλο να ζηλέψει και να δείξει περισσότερη προσοχή. Ότι «οι παντρεμένοι έχουν ψυχή».\nΌτι δικαιούνται να περάσουν καλά, χωρίς την ρουτίνα της συζυγικής καθημερινότητας.\nΕτικέτες: Ου Μοιχεύσεις


12 αμφιλεγόμενες συμβουλές από γονείς για γονείς - Eimaimama.gr\nΚάθε γονιός έχει τον δικό του τρόπο για να… «κουλαντρίσει» το παιδί του. Οι παρακάτω χρησιμοποιούν τις ακόλουθες μη ενδεδειγμένες μεθόδους στα παιδιά τους:\n1. «Ήθελα η κόρη μου να σταματήσει να πειράζει την πληγή της κι έτσι της έδειξα μια φωτογραφία του Freddy Krueger στο Google».\n2. «Η 18 μηνών κόρη μου είναι πολύ επιλεκτική με το τι τρώει και κατέληξα να αφήνω έξω το φαγητό του σκύλου μας επίτηδες μιας και το τρώει».\n3. «Όταν το παιδί μου χτυπάει το πόδι του και συνεχίζει να γκρινιάζει χωρίς λόγο, του λέω πως θα πρέπει να του το κόψουμε αφού πονάει τόσο πολύ. Ο πόνος ως δια μαγείας εξαφανίζεται στη στιγμή!»\n4. «Ο γιος μου αρνιόταν να βγει από τη μπανιέρα μέχρι που του είπα για το τέρας που ζει μέσα στο σιφόνι. Το μόνο που χρειάζεται να κάνω από τότε είναι να βγάλω την τάπα κι αυτός πετάγεται έξω».\n5. «Όταν το παιδί μου σκαρφαλώνει κάπου που δεν πρέπει, της λέω πως αν πέσει και σπάσει το κεφάλι της θα έρθουν τα ζόμπι και θα της φάνε τον εγκέφαλο».\n6. «Όταν η 13χρονη κόρη μου μου ανακοίνωσε πως έπιασε τον πρώτο της «γκόμενο», της είπα να ψάξει στο Google για εικόνες του «έρπη»».\n7. «Κάθε φορά που το νήπιό μου με δαγκώνει, τη δαγκώνω και γω. Πιάνει. Έμαθε να μη δαγκώνει. Μάλλον δεν πρέπει να το κάνει κανείς αυτό όμως».\n8. «Όταν ο γιος μου κάνει κάτι επικίνδυνο, του λέω πως θα γελάσω όταν θα πέσει. Αμέσως κατεβαίνει από εκεί που βρίσκεται και μου λέει πως δεν είναι σωστό να γελάω μαζί του. Μπράβο μου;!»\n9. «Στα 5α γενέθλια του γιου μου, του είπα πως τώρα πια θα εμφανιστεί μία μπλε κουκίδα στο μέτωπό του που μπορούν να τη βλέπουν μόνο οι μεγάλοι και θα τους δείχνει αν εκείνος λέει ψέματα. Κάθε φορά που έλεγε ψέματα, χρόνια μετά από τότε, κάλυπτε το μέτωπό του».\n10. «Κουράστηκα να σηκώνω τον 4χρονο γιο μου από τον καναπέ που κοιμόταν κάθε φορά κι έτσι έβαλα μια σειρήνα της αστυνομίας στο κινητό μου και την ενεργοποιούσα κάθε βράδυ. Του έλεγα πως θα έρθουν να τον μαζέψουν γιατί δεν κοιμάται στο κρεβάτι του. Από τότε κοιμάται στο δωμάτιό του».\n11. «Κάθε φορά που τα παιδιά μου παθαίνουν κρίση γκρίνιας αρχίζω και φωνάζω και «κλαίω» πιο δυνατά. Με κοιτάνε σαν να είμαι τρελή, αλλά το βουλώνουν!»\n12. «Όταν ο γιος μου χτυπάει ενώ έκανε κάτι που του είπα πως δεν πρέπει να κάνει του λέω «Ο Θεός σε τιμωρεί που δεν με άκουσες».\nΈχετε και σεις τέτοιες… περίεργες συμβουλές που θα θέλατε να μοιραστείτε με την παρέα μας;\nαστεία γονείς συμβουλες\nΜαρία Μπ. Ιανουάριος 20, 23:38\nΕμένα πάντως ακόμα με κυνηγάει ο φόβος του μεσημερά αν δε κοιμόμουν το μεσημέρι.....\nstella Δεκέμβριος 15, 15:40\nτο 11 το εχω κανει και εγω! τα υπολοιπα τα θεωρω κακια! ειδικα το να λες ψεμματα στα παιδια το θεωρω απαραδεκτο, χανεται η εμπιστοσυνη στους γονεις. Παντως την κορυφαια συμβουλη την εχω ακουσει εγω " ειμαι εναντιον του ξυλου , αλλα αν ειχα ζωηρο παιδι θα το ειχα λιανισει στο ξυλο '( ο γιος μου ειναι ζωηρος, χωρις να ειναι επιθετικος).\nlia Δεκέμβριος 15, 09:02\nΠολυ τραγικα ολα αυτα! Το κακο ειναι οτι καποιοι συνεχιζουν να τα κανουν!! Το πιο χαρακτηριστηκο ειναι οτι αν δεν φας το φαγητο σου θα ερθει ο λυκος-παλιατζης να σε φαει!!!\nΛ. Δεκέμβριος 15, 00:19\nεμας παντω που δεν ξεκολλαει απο τα νερα κ το μπανιαρισμα...μετα απο μιση ωρα μπανιου κ μουλιασματος ακολουθουμε το : " το νερακι παει να κανει νανακια κ αυτο οπως κ εσυ. ..χερετησε το κ στειλτου ενα φιλακι!!" πιανει κ μαθαινεις το παιδι να ειναι συναισθηματικο με ομορφα κ απλα πραγματακια. στο σπιτι μας πανε για νανι τα κινητα μας,οι ηθοποιοι στη τηλεοραση, το νερακι της μπανιερας μας,τα τηλεκοντρολ κλπ...παντα με φιλι κ αγκαλια πακετο (2 ετων η δικια μας) ακου το τερας του σιφονιου....ελεος..το παιδι δεν πρεπει να φοβαται τιποτα.πρεπει να μαθαινει με πολυ γλυκο κ τρυφερο τροπο τι ειναι σωστο κ τι λαθος.οπως επισης κ ποτε σταματαμε να κανουμε κατι γιατι απλα πρεπει.


Πόλεμος στην Ουκρανία: Η έβδομη μέρα της εισβολής μέσα από 30 φωτογραφίες.. - typospor.gr\nHome Επικαιρότητα Πόλεμος στην Ουκρανία: Η έβδομη μέρα της εισβολής μέσα από 30 φωτογραφίες..\nΠόλεμος στην Ουκρανία: Η έβδομη μέρα της εισβολής μέσα από 30 φωτογραφίες..\n2:02:00 π.μ. Επικαιρότητα Edit\nΓια έβδομη μέρα συνεχίστηκε η ρωσική εισβολή στην Ουκρανία με τις στρατιωτικές δυνάμεις της Ρωσίας να πολιορκούν Χάρκοβο, Κίεβο, Μαριούπολη και Χερσώνα.\nΟ φωτογραφικός φακός κατέγραψε συγκλονιστικές εικόνες με κατεστραμμένα κτίρια, νεκρούς στρατιώτες αλλά και απλούς πολίτες στα καταφύγια των πόλεων να δίνουν τη μάχη της επιβίωσης, την ώρα που άλλοι πέρνουν τον δρόμο της προσφυγιάς.\nΈνας νεκρός κείτεται μπροστά από ένα βομβαρδισμένο κτίριο στο Ντονέτσκ. REUTERS/Alexander Ermochenko\nΟχήματα του ρωσικού στρατού κατά την προέλασή τους στην Ουκρανία. RUSSIAN DEFENCE MINISTRY\nΠολίτης εκτοξεύσει μια βόμβα μολότοφ ενώ στο πλάι του στέκεται ένας Ουκρανός στρατιώτης. REUTERS/Viacheslav Ratynskyi\nΆρματα μάχης όπως φαίνονται από το κατεστραμμένο εσωτερικό ενός σπιτιού στην πόλη Μπούκα, στα περίχωρα του Κιέβου. REUTERS/Serhii Nuzhnenko\nΠυροσβέστες προσπαθούν να σβήσουν τη φωτιά που εκδηλώθηκε μετά από βομβαρδισμό στο κτήριο του Πανεπιστημίου στο Χάρκοβο. REUTERS/Oleksandr Lapshyn\nΗ περιοχή έξω από το κυβερνητικό κτίριο στο κέντρο του Χαρκόβου μετά τον σφοδρό βομβαρδισμό. REUTERS/Vyacheslav Madiyevskyy\nΈνα κορίτσι παίζει με το χιόνι καθώς περιμένει στον σιδηροδρομικό σταθμό του Λβιβ, προκειμένου να επιβιβαστεί, μαζί με εκατοντάδες άλλους πρόσφυγες, στο τρένο για την Πολωνία. AP Photo/Bernat Armangue\nΈνα αυτοκίνητο προσπαθεί να διασχίσει τον δρόμο κοντά στον πύργο τηλεπικοινωνιών που χτυπήθηκε από οβίδα στο Κίεβο. REUTERS/Umit Bektas\nΜια γυναίκα κρατά το νεογέννητο μωρό της στο υπόγειο ενός μαιευτηρίου στο Κίεβο. REUTERS/Valentyn Ogirenko\nΆνθρωποι αφαιρούν συντρίμμια από μια πολυκατοικία, στην ελεγχόμενη από τους αυτονομιστές περιοχή του Ντόνετσκ, REUTERS/Alexander Ermochenko\nΜια άλλη οπτική του ίδιου συγκροτήματος κατοικιών στο Ντονέτσκ. REUTERS/Alexander Ermochenko\nΝεκροί στρατιώτες μέσα σε στρατιωτικό όχημα κοντά στο Κίεβο. AP Photo/Serhii Nuzhnenko\nΈνας Ουκρανός κοιτάζει ότι απέμεινε από ένα ρωσικό στρατιωτικό όχημα, λίγα χιλιόμετρα μακριά από το Κίεβο. AP Photo/Serhii Nuzhnenko\nΟυκρανός στρατιώτης μπροστά από μια πομπή ρωσικών οχημάτων που χτυπήθηκαν έξω από το Κίεβο. AP Photo/Serhii Nuzhnenko\nΟδόφραγμα προκειμένου να μην καταφέρουν να περάσουν άρματα μάχης σε αυτοκινητόδρομο στην Οδησσό. AP Photo\nΈνας άνδρας περνά με το ποδήλατό του δίπλα από κατεστραμμένα άρματα στην περιοχή Μπούκα. AP Photo/Serhii Nuzhnenko\nΕικόνες καταστροφής σε άλλο σημείο της ίδιας πόλης. AP Photo/Serhii Nuzhnenko\nΈνας ένοπλος άνδρας στέκει στην έρημη πλατεία Ανεξαρτησίας, η οποία είναι η κεντρική πλατεία του Κιέβου. AP Photo/Efrem Lukatsky\nΈνας δημοσιογράφος περνά μπροστά από ένα κατεστραμμένο γυμναστήριο μετά από βομβαρδισμούς στο Κίεβο της Ουκρανίας. AP Photo/Efrem Lukatsky\nΑυτός ο άνδρας περνά τα σύνορα Πολωνίας – Ουκρανίας για να πολεμήσει στο πλευρό των Ουκρανών. AP Photo/Markus Schreiber\nΟ βομβαρδισμένος πύργος τηλεπικοινωνιών στο Κίεβο. AP Photo/Efrem Lukatsky\nΠυροσβέστες επιχειρούν στο κτίριο των υπηρεσιών ασφαλείας στο Χάρκοβο το οποίο χτυπήθηκε από πύραυλο. AP Photo/Andrew Marienko\nΠυροσβέστες έξω από το ίδιο κτίριο στο Χάρκοβο. AP Photo/Andrew Marienko\nΜια ηλικιωμένη γυναίκα δεν μπορεί να πιστέψει ότι το σπίτι της έγινε συντρίμμια. AP Photo/Vadim Ghirda\nΤο εσωτερικό ενός σπιτιού στο Χάρκοβο μετά τον βομβαρδισμό. EPA/SERGEY KOZLOV\nΈνοπλος άνδρας των δυνάμεων ασφαλείας της Ουκρανίας σε ετοιμότητα μέσα σε κατεστραμμένο σπίτι στο Χάρκοβο. EPA/SERGEY KOZLOV\nΣτιγμιότυπο μέσα από το ίδιο βομβαρδισμένο σπίτι στο Χάρκοβο. EPA/SERGEY KOZLOV\nΜια γυναίκα κρατά στην αγκαλιά της το μόλις 5 μηνών μωρό της σε καταφύγιο στο Κίεβο. EPA/ROMAN PILIPEY\nΜητέρες με παιδιά στο υπόγειο του παιδιατρικού νοσοκομείου στο Κίεβο. EPA/ROMAN PILIPEY\nΑυτοκίνητο περνά ανάμεσα από οδοφράγματα στο κέντρο του Κιέβου. EPA/ZURAB KURTSIKIDZE


Γκίκας: “Να παίξουμε και για τους τραυματίες” | ebasket.gr\nΚεντρική Basket League ΑΕΚ Γκίκας: “Να παίξουμε και για τους τραυματίες”\nΓκίκας: “Να παίξουμε και για τους τραυματίες”\nΔημοσίευση στις 15/01 17:53\nΗ ΑΕΚ υποδέχεται αύριο (16/01) τον Προμηθέα στο εξ’ αναβολής παιχνίδι των δύο ομάδων για την 4η αγωνιστική της Basket League, με τον Νίκο Γκίκα να τονίζει ότι η ομάδα του θέλει την νίκη και για την ψυχολογία. Παράλληλα, ο γκαρντ της Ένωσης αναφέρθηκε στα χρόνια του στους Πατρινούς, ενώ τόνισε ότι η ομάδα πρέπει να παίξει και για τους τραυματίες.\nΠροερχόμαστε από ένα πολύ δύσκολο ματς, την προηγούμενη εβδομάδα, με αντίπαλο τον Παναθηναϊκό. Πιστεύω πως τα δώσαμε όλα, προσπαθήσαμε μέχρι τέλους, ωστόσο, δεν τα καταφέραμε και χάσαμε στις λεπτομέρειες. Είμαστε απογοητευμένοι, αλλά πρέπει να αφήσουμε το ματς αυτό στην άκρη πλέον και να κοιτάξουμε μπροστά.\nΤο αυριανό ματς με αντίπαλο τον Προμηθέα, είναι εξίσου σημαντικό για όλους μας, αλλά και για τον κόσμο μας. Αντιμετωπίζουμε μια ομάδα, η οποία έχει αλλάξει πάρα πολύ της τις τελευταίες εβδομάδες. Αγωνίζεται με ενθουσιασμό και ένταση και αυτό είναι ένα κομμάτι που πρέπει να προσέξουμε ιδιαίτερα.\nΠέρασα τρία χρόνια στον Προμηθέα, διατηρώ καλές σχέσεις με τους ανθρώπους της ομάδας και θα τους δω όλους στο γήπεδο αύριο. Αυτό όμως είναι ένα άλλο κομμάτι εκτός του αγωνιστικού.\nΑύριο πρέπει να τα δώσουμε όλα, να παίξουμε και για τα παιδιά που λείπουν και να κερδίσουμε το ματς που θα μας ανεβάσει τη ψυχολογία ενόψει της συνέχειας σε Ελλάδα και Ευρώπη.”\nΠροηγούμενο Λούντζης: “Nα δείξουμε ότι το θέλουμε περισσότερο από την ΑΕΚ”\nΕπόμενο Λέμαν: «Δεν θα περιμένω να αποσυρθώ για να πω ότι είμαι γκέι»


Φυτοφάρμακα: ο τοξικός μας εθισμός | Η Εφημερίδα των Συντακτών\nΗ εντατική χρήση φυτοφαρμάκων εγείρει σημαντικά ερωτήματα σχετικά με τις επιπτώσεις τους σε μεμονωμένα είδη, σε ολόκληρα οικοσυστήματα και στη βιοποικιλότητα\nΕδώ και περίπου μισό αιώνα η παγκόσμια γεωργία βασίζεται σε μεγάλο βαθμό στην εκτενή χρήση εκατομμυρίων τόνων και εκατοντάδων ειδών συνθετικών χημικών φυτοφαρμάκων για να μειωθούν οι απώλειες στη συγκομιδή.\nΟι περισσότεροι αγρότες χρησιμοποιούν σε τακτική βάση μια πληθώρα φυτοφαρμάκων και όχι ως έσχατη λύση στις σπάνιες περιπτώσεις σοβαρών προσβολών από επιβλαβείς οργανισμούς.\nΑυτό σημαίνει ότι χημικές ουσίες εφαρμόζονται επανειλημμένα σε μια καλλιέργεια καθ’ όλη τη διάρκεια της καλλιεργητικής περιόδου.\nΩς αποτέλεσμα της εξάρτησής μας από τα χημικά φυτοφάρμακα και λόγω της ανθεκτικότητας και της διεισδυτικότητάς τους, σχεδόν κάθε οικοσύστημα στη Γη έχει ήδη υποστεί τις αρνητικές συνέπειες της χρήσης αυτών των βλαβερών χημικών ενώσεων.\nΣε πρόσφατη έρευνα της Greenpeace, που τιτλοφορείται «Ο τοξικός εθισμός της Ευρώπης: πώς η βιομηχανική γεωργία και τα χημικά φυτοφάρμακα βλάπτουν το περιβάλλον μας», εξετάζεται η χρήση συνθετικών χημικών φυτοφαρμάκων στην Ευρώπη καθώς και οι εκτενείς και σοβαρές περιβαλλοντικές επιπτώσεις τους.\nΗ παραγωγή, πώληση και χρήση συνθετικών χημικών φυτοφαρμάκων έχει εξελιχθεί σε μια βιομηχανία αξίας πολλών δισεκατομμυρίων ευρώ που κυριαρχείται από έναν μικρό αριθμό αγροχημικών εταιρειών.\nΤο 2011, τρεις ευρωπαϊκές εταιρείες, η Syngenta (Ελβετία), η Bayer CropScience και η BASF (Γερμανία), έλεγχαν το 52,5% της παγκόσμιας αγοράς φυτοφαρμάκων.\nΤρεις αμερικανικές εταιρείες, η Dow AgroSciences, η Dow και η DuPont, συμπληρώνουν τη λίστα με τις έξι κορυφαίες εταιρείες φυτοφαρμάκων, που κατέχουν συνολικά το 76% των πωλήσεων φυτοφαρμάκων διεθνώς.\nΠαρ’ όλο που οι υψηλότεροι ρυθμοί ανάπτυξης της παγκόσμιας αγοράς φυτοφαρμάκων εντοπίζονται στην Ασία και τη Νότια Αμερική, καταγράφεται μεγάλη αύξηση της χρήσης στην Κίνα, την Ινδία, τη Βραζιλία και την Αργεντινή.\nΗ χρήση τους στην πιο ώριμη ευρωπαϊκή αγορά προβλέπεται να αυξηθεί περαιτέρω, λόγω της αυξημένης χρήσης τους στην Ανατολική Ευρώπη και λόγω της αυξανόμενης συχνότητας της εφαρμογής τους.\nΗ έννοια ενός «δείκτη συχνότητας εφαρμογής» για τη μέτρηση του αριθμού των εφαρμογών φυτοφαρμάκων ανά καλλιέργεια σε μια δεδομένη καλλιεργητική περίοδο έχει ήδη χρησιμοποιηθεί σε ορισμένες καλλιέργειες σε κάποιες χώρες.\nΤα αποτελέσματα σκιαγραφούν μια ανησυχητική εικόνα. Για παράδειγμα, στη Γερμανία από το 2001 και μετά, ο δείκτης κατέγραψε αύξηση της εφαρμογής φυτοφαρμάκων σε αροτραίες καλλιέργειες, όπως η ελαιοκράμβη, τα δημητριακά και τα ζαχαρότευτλα, αλλά και σε καλλιέργειες φρούτων, όπως τα μήλα και τα σταφύλια.\nΤο 2012 ο δείκτης κατέγραψε τιμές 32 μονάδων στις καλλιέργειες μήλων, κάτι που σημαίνει ότι κατά μέσο όρο εφαρμόστηκαν 32 πλήρεις δόσεις φυτοφαρμάκων στα μήλα κατά τη διάρκεια μιας μόνο καλλιεργητικής περιόδου.\nΑυτή η εντατική χρήση φυτοφαρμάκων εγείρει σημαντικά ερωτήματα σχετικά με τις επιπτώσεις τους σε μεμονωμένα είδη, σε ολόκληρα οικοσυστήματα και στη βιοποικιλότητα, αλλά ακόμα και για τον τρόπο με τον οποίο τα χημικά αυτά αξιολογούνται, εγκρίνονται και ελέγχονται στην Ε.Ε.\nΤα φυτοφάρμακα είναι πολύ διαδεδομένα στο περιβάλλον και μπορούν να μεταφερθούν σε μεγάλες αποστάσεις από τις περιοχές στις οποίες εφαρμόστηκαν αρχικά, μέσω της ατμόσφαιρας, της μεταφοράς, του νερού και ακόμα στους ιστούς των ζωντανών οργανισμών.\nΤα δείγματα εδάφους και επιφανειακών υδάτων που αναλύονται για φυτοφάρμακα στο πλαίσιο επιτήρησης και παρακολούθησης βρίσκονται τακτικά μολυσμένα.\nΜια πρόσφατη πενταετής έρευνα στη Γερμανία έδειξε ότι φυτοφάρμακα ή μεταβολίτες τους είχαν μολύνει τα υπόγεια ύδατα σε ποσοστό 60% από τα 2.280 σημεία λήψης δειγμάτων που μετρήθηκαν.\nΣτην Ολλανδία, το 65% των δειγμάτων από επιφανειακά ύδατα που ελήφθησαν από σταθμούς δειγματοληψίας το 2013 περιείχε 30 ή περισσότερα είδη εντομοκτόνων.\nΑκόμα πιο διεισδυτική μόλυνση από φυτοφάρμακα ανιχνεύθηκε σε επιφανειακά ύδατα, αν και σε γενικές γραμμές παρακολουθείται μόνο ένα στενό φάσμα χημικών, όπως αυτά που περιλαμβάνονται στην Οδηγία-Πλαίσιο για τα Νερά της Ε.Ε.\nΕπιπλέον, οι ελλείψεις στο ρυθμιστικό σύστημα της Ε.Ε. κάνουν τις προσπάθειες ελέγχου να υστερούν σε μεγάλο βαθμό σε σχέση με την κυκλοφορία καινούργιων φυτοφαρμάκων, με αποτέλεσμα τα προβλήματα να μην εντοπίζονται πάντα έγκαιρα, αναφέρεται σε έρευνα της Greenpeace.\nΑλλά και οι προσπάθειες ελέγχου επικεντρώνονται κυρίως σε μεμονωμένες ουσίες, ενώ τα φυτοφάρμακα υπάρχουν στο περιβάλλον ως μίγματα ή κοκτέιλ δραστικών ουσιών, των μεταβολιτών τους και άλλων χημικών.\nΗ τοξικολογική συμπεριφορά των μιγμάτων αυτών δεν έχει ακόμα διερευνηθεί επαρκώς.\nΤα χημικά αυτά αδυνατούν να ξεχωρίσουν φίλους και εχθρούς. Οι χημικές ουσίες και ενώσεις που χρησιμοποιούνται στα φυτοφάρμακα μπορούν να επηρεάσουν όλους τους οργανισμούς και τα οικοσυστήματα στα οποία ζουν και από τα οποία εξαρτώνται, με ενδεχόμενες σοβαρές οικολογικές επιπτώσεις.\nΕίναι γνωστό εδώ και καιρό ότι η χρήση αγροχημικών θέτει την άγρια ζωή και τα φυσικά οικοσυστήματα σε κίνδυνο.\nΣυγκεκριμένα, τα φυτοφάρμακα επιδρούν σημαντικά στην απώλεια της βιοποικιλότητας, καθώς το 24,5% των ειδών που είναι ευάλωτα ή κινδυνεύουν απειλείται από τα φυτοφάρμακα και τα λιπάσματα όπως τα νιτρικά και τα φωσφορικά άλατα.\nΤην 1η Δεκεμβρίου 2013 απαγορεύτηκαν στην Ε.Ε. για ορισμένες χρήσεις τρία νεονικοτινοειδή εντομοκτόνα, το thiamethoxam (που παράγεται από τη Syngenta), το imidacloprid και το clothianidin (που παράγονται από την Bayer).\nΗ απαγόρευση αυτή οφείλεται σε ένα ολοένα αυξανόμενο σώμα επιστημονικών αποδείξεων που αντιτίθενται στην αρχικά θετική αξιολόγηση που έλαβαν αυτά τα εντομοκτόνα, τα οποία τελικά παρουσίασαν σοβαρές αρνητικές επιπτώσεις στις μελιτοφόρες μέλισσες και σε άλλους επικονιαστές.\nΑλλο ένα παράδειγμα των κινδύνων από τα φυτοφάρμακα προέρχεται από την τρέχουσα συζήτηση γύρω από την επανέγκριση του ζιζανιοκτόνου glyphosate και τις σημαντικές διαφορές στα συμπεράσματα διαφορετικών φορέων.\nΟ Διεθνής Οργανισμός Ερευνας για τον Καρκίνο (IARC) του Παγκόσμιου Οργανισμού Υγείας πρόσφατα κατέταξε το glyphosate ως «πιθανώς καρκινογόνο», ενώ άλλες επιστημονικές αρχές δίνουν το πράσινο φως στο ίδιο χημικό.\nΣε προηγούμενη έκθεσή της, η Greenpeace είχε επισημάνει ότι οι πλέον εκτεθειμένοι στις σοβαρές επιπτώσεις της χρήσης φυτοφαρμάκων είναι οι αγρότες, οι οικογένειές τους και οι άνθρωποι που ζουν σε περιοχές βιομηχανικής γεωργίας.\nΠαράλληλα, παρουσίασε στοιχεία που συνδέουν συγκεκριμένα φυτοφάρμακα με διάφορες μορφές καρκίνου και νευροεκφυλιστικών ασθενειών, όπως Πάρκινσον και Αλτσχάιμερ.\nTελικά, παρ’ όλες τις θυελλώδεις αντιδράσεις, η Ευρωπαϊκή Επιτροπή αποφάσισε στις 29/6 να παρατείνει την άδεια κυκλοφορίας για τη χημική ουσία γλυφοσάτη (glyphosate) κατά 18 μήνες. Τόσο οι ΜΚΟ όσο και η...


Reuters: Το Πεκίνο στέλνει ομάδα γιατρών στην Βόρεια Κορέα για τον Κιμ Γιονγκ Ουν - CNN.gr\nReuters: Το Πεκίνο στέλνει ομάδα γιατρών στην Βόρεια Κορέα για τον Κιμ Γιονγκ Ουν\nΣάββατο, 25 Απριλίου 2020 22:00\nΟμάδα γιατρών και επιστημόνων στην Βόρεια Κορέα απέστειλε το Πεκίνο, ώστε να παράσχουν συμβουλές για την κατάσταση της υγείας του Βορεοκορεάτη ηγέτη Κιμ Γιονγκ Ουν, όπως ανέφεραν στο Reuters εμπιστευτικές πηγές.\nΤο ταξίδι των Κινέζων γιατρών και αξιωματούχων πραγματοποιείται εν μέσω αντικρουόμενων δημοσιευμάτων για την υγεία του Κιμ Γιόγκ Ουν. Το Reuters δεν κατάφερε να διαπιστώσει τι σηματοδοτεί το ταξίδι της κινεζικής αποστολής για την υγεία του Βορειοκορεάτη ηγέτη.\nΑντιπροσωπεία υψηλόβαθμων στελεχών του τμήματος διεθνών σχέσεων του Κομμουνιστικού Κόμματος της Κίνας αναχώρησε την Πέμπτη για τη Βόρεια Κορέα, ανέφεραν στο Reuters δύο ανώνυμες πηγές.\nΣύμφωνα με δημοσίευμα της νοτιοκορεατικής ιστοσελίδας ΝΚ, ο Κιμ αναρρώνει από καρδιοχειρουργική επέμβαση στην οποία υπεβλήθη στις 12 Απριλίου. Η ιστοσελίδα επικαλέσθηκε ανώνυμη πηγή στη Βόρειο Κορέα.\nΚυβερνητικοί αξιωματούχοι της Νότιας Κορέας και Κινέζος αξιωματούχος αμφισβήτησαν επακόλουθες αναφορές που υποδηλώνουν ότι ο Κιμ βρίσκεται σε σοβαρό κίνδυνο μετά από χειρουργική επέμβαση. Αξιωματούχοι της Νότιας Κορέας δήλωσαν ότι δεν είχαν εντοπίσει σημάδια ασυνήθιστης δραστηριότητας στη Βόρεια Κορέα.\nΤην Παρασκευή, πηγή από τη Νότια Κορέα ανέφερε στο Reuters ότι σύμφωνα με τις μυστικές τους υπηρεσίες ο Κιμ είναι ζωντανός και πιθανότατα θα κάνει σύντομα μια δημόσια εμφάνιση. Είπε ακόμα ότι δεν έχει κανένα σχόλιο για την κατάσταση υγείας του Κιμ και ότι δεν γνωρίζει τίποτα για εμπλοκή της Κίνας.\nΤο ίδιο και οι αμερικανικές μυστικές υπηρεσίες οι οποίες ανέφεραν ότι γνωρίζουν για τα προβλήματα υγείας του Κιμ αλλά δεν έχουν λόγο να πιστεύουν ότι είναι σε κρίσιμη κατάσταση.\nΚιμ Γιο-τζονγκ: Ποια είναι η αδερφή και το ανερχόμενο alter ego του ηγέτη της Βόρειας Κορέας\nΒρίσκεται σε κώμα;\nΤην ίδια ώρα, η ιαπωνική εφημερίδα Shukan Gendai αναφέρει ότι ο Κιμ Γιονγκ Ουν είναι σε κώμα, επικαλούμενη έναν Kινέζο γιατρό ο οποίος αποτελεί μέρος της ομάδας που μεταβαίνει στην Βόρεια Κορέα για να αναλάβει τον Βορειοκορεάτη ηγέτη.\nΣύμφωνα με τον Kινέζο γιατρό, ο Κιμ Γιονγκ Ουν ένιωσε πόνους στο στήθος και κατέρρευσε όταν επισκεπτόταν την επαρχία, με τον γιατρό που τον ακολουθούσε να του κάνει ανάνηψη, προτού μεταφερθεί στο νοσοκομείο.\nΤο CNNi, επικαλούμενο αμερικανό αξιωματούχο, μετέδωσε αυτήν την εβδομάδα ότι η Ουάσινγκτον «μελετά πληροφορίες» σύμφωνα με τις οποίες ο Κιμ Γιονγκ Ουν βρίσκεται «σε σοβαρό κίνδυνο έπειτα από χειρουργική επέμβαση».\nΔιαβάστε αναλυτικά: Σε σοβαρή κατάσταση μετά από εγχείρηση ο Κιμ Γιονγκ Ουν;\nΜέχρι στιγμής, ωστόσο, δεν υπάρχουν επίσημες πληροφορίες για την υγεία του Βορειοκορεάτη ηγέτη.\nΗ τελευταία φορά που έγινε αναφορά στα κρατικά μέσα για παρουσία του Κιμ Γιονγκ Ουν σε κυβερνητική σύσκεψη ήταν στις 11 Απριλίου και επίσης εντύπωση προκαλεί ότι δεν παρέστη στην μεγαλειώδη παρέλαση για τα γενέθλια του παππού του Κιμ Ιλ Σουνγκ στις 15 Απριλίου.\nΚΟΣΜΟΣ\t· ΚΙΜ ΓΙΟΝΓΚ ΟΥΝ\t· ΒΟΡΕΙΑ ΚΟΡΕΑ\t· ΚΙΝΑ\t· ΠΕΚΙΝΟ\nΘεσσαλονίκη: Σε ισχύ μέχρι αύριο η απαγόρευση κυκλοφορίας στο Σέιχ Σου\nHouse of Gucci: Η νέα ταινία του Ρίντλεϊ Σκοτ έχει τρέιλερ\nCNN NOW: Δευτέρα 2 Αυγούστου 2021


Yπηρεσίες αποστολής από την Κύπρο στην Ολλανδία\nΟι φθηνότερες υπηρεσίες αποστολής από την Κύπρο στην Ολλανδία\nΣτείλτε ένα δέμα από την Κύπρο στην Ολλανδία\nΈχετε ανάγκη από μια υπηρεσία που θα σας βοηθήσει να στείλετε το δέμα σας από την Κύπρο στην Ολλανδία; Η Eurosender εξειδικεύεται στις αποστολές διαφόρων αντικειμένων, συμπεριλαμβανομένων των δεμάτων. Αυτό που μας ξεχωρίζει είναι η αυτόματη επιλογή της εταιρείας ταχυμεταφορών (courier) που προσφέρει την καλύτερη τιμή. Μπορείτε να κάνετε μια δωρεάν προσομοίωση τιμής συμπληρώνοντας απλώς τις χώρες παραλαβής και παράδοσης, καθώς και τον αριθμό και το βάρος των πακέτων. Η υπόλοιπη διαδικασία δεν θα διαρκέσει περισσότερα από 3 λεπτά. Εάν τα δέματά σας δεν τηρούν τις προδιαγραφές για απλή αποστολή, τότε μπορούμε να ετοιμάσουμε μια προσωπική προσφορά αποκλειστικά για εσάς. Για να καλύψουμε όλες τις ανάγκες σας, προσφέρουμε ασφαλιστική κάλυψη και πρόσβαση σε χώρους αποθήκευσης. Για περισσότερες λεπτομέρειες μπορείτε να έρθετε σε επικοινωνία με τους ειδικούς μας.\nΣτείλτε μια βαλίτσα από την Κύπρο στην Ολλανδία\nΤαξιδεύετε στην Ολλανδία και έχετε αρκετές βαλίτσες να πάρετε μαζί σας; Θα ξαφνιαστείτε με το πόσα χρήματα μπορείτε να εξοικονομήσετε στέλνοντας τις βαλίτσες εκ των προτέρων στον προορισμό σας αντί να τις κουβαλάτε κατά την διάρκεια του ταξιδιού. Γνωρίζουμε ότι οι τιμές για τις επιπλέον τιμές είναι αρκετά υψηλές και γι' αυτό σχεδιάσαμε μια πλατφόρμα που επιτρέπει σε όλους να στείλουν βαλίτσες από την Κύπρο στην Ολλανδία με χαμηλό κόστος. Η διαδικασία κράτησης είναι πολύ εύκολη και μπορεί να ολοκληρωθεί σε μόλις 3 βήματα. Τα πράγματά σας προστατεύονται από βασική ασφάλεια που συμπεριλαμβάνεται στην τελική τιμή. Για αντικείμενα μεγάλης αξίας μπορείτε να αγοράσετε επιπλέον ασφάλεια. Ο αλγόριθμός μας εντοπίζει αυτόματα και επιλέγει την εταιρεία ταχυμεταφορών που προσφέρει την χαμηλότερη τιμή. Θα επωφεληθείτε από υπηρεσίες υψηλής ποιότητας, καθώς συνεργαζόμαστε μόνο με εταιρείες κούριερ που έχουν μακρά εμπειρία στις αποστολές βαλιτσών.\nΣτείλτε μια παλέτα από την Κύπρο στην Ολλανδία\nΗ Eurosender είναι μια δημοφιλής πλατφόρμα για τα άτομα και τις επιχειρήσεις που πρέπει να στείλουν μια παλέτα από την Κύπρο στην Ολλανδία. αποστολή των παλετών, μια τέλεια λύση για όσους δεν έχουν χρόνο ή πρέπει να λάουν μια επείγουσα απόφαση. Η διαδικασία είναι απλή: πρέπει μόνο να εισαγάγετε τη χώρα παραλαβής και παράδοσης, καθώς και τον αριθμό των παλετών και το σύστημα επιστρέφει μια τελική τιμή. Ως επιχειρηματίας, μπορείτε να επωφεληθείτε από ακόμη χαμηλότερες τιμές, δημιουργώντας έναν δωρεάν λογαριασμό στην πλατφόρμα μας. Μόλις συνδεθείτε στο λογαριασμό σας, μπορείτε να ξεκινήσετε την εξερεύνηση των τιμών για κάθε προορισμό που σας ενδιαφέρει. Αξίζει να σημειωθεί ότι κάθε αποστολή προστατεύεται από τη Σύμβαση CMR, αλλά και πρόσθετη ασφάλιση είναι επίσης διαθέσιμη για αγορά με μειωμένους συντελεστές. Αν χρειάζεστε περισσότερες πληροφορίες, επικοινωνήστε μαζί μας και θα σας εξηγήσουμε πώς λειτουργεί η αποστολή παλετών στην Ολλανδία.


Δύο Rottweiler μέσα στο Αστυνομικό Τμήμα Σούδας - Πώς “σώθηκαν” οι αστυνομικοί - Π.Φ.Π.Ο. Πανελλαδική Φιλοζωική και Περιβαλλοντική Ομοσπονδία\nΔύο Rottweiler μέσα στο Αστυνομικό Τμήμα Σούδας – Πώς “σώθηκαν” οι αστυνομικοί\nHome / Ειδήσεις / Δύο Rottweiler μέσα στο Αστυνομικό Τμήμα Σούδας – Πώς “σώθηκαν” οι αστυνομικοί\nin Ειδήσεις, ΜΜΕ\nΕιδοποιηθήκαμε το πρωί γύρω στις 11 πμ απο το αστυνομικό τμήμα Σούδας, ότι μέσα στο τμήμα είχαν μπει και “αράξει” δύο μεγαλόσωμα rottweiler, τα οποία δεν μπορούν να αντιμετωπίσουν και να τα βγάλουν έξω ενώ είχε κλείσει η είσοδος για να μην εισέρχονται πολίτες…\nΑρχικά προσπαθήσαμε με το scanner να ελέγξουμε αν τα δύο σκυλιά είχαν chip, ώστε να ειδοποιηθεί ο ιδιοκτήτης τους να τα παραλάβει και να συνεχίσει τους ρυθμούς της καθημερινότητας το αστυνομικό τμήμα Σούδας.\nΤο ένα σκυλί δεν είχε chip ενώ το άλλο η εθελόντρια που πήγε δεν μπορεσε να το “σκανάρει”.\nΣτη συνέχεια ήλθαν ενισχύσεις, όχι απο την αστυνομία ή απο τον δήμο, όπως θα συμπέρανε κανείς, αλλά απο τον φιλοζωικό σύλλογο.\nΤα δύο σκυλιά, το ένα περίπου 50 κιλά και το άλλο 40 βρίσκονταν ξαπλωμένα στη δροσιά του χώρου υποδοχής του αστυνομικού τμήματος ενώ οι αστυνομικοί είχαν κλειστεί στα διάφορα δωμάτια του τμήματος.\nΤα ζώα, όπως ήταν φυσικό ήταν εξαντλημένα, πεινασμένα και διψασμένα απο την περιπλάνησή τους.\nΤο πιο μεγαλόσωμο και αρσενικό ήταν πάρα πολύ φιλικό και αμέσως μας άφησε να το χαϊδέψουμε κάτω απο τον λαιμό αφού πρώτα του δώσαμε το χέρι για να μας μυρίσει, ήταν δε πολύ φιλικό και πολύ ήρεμο.\nΕύκολα του βάλαμε την αλυσίδα στο περιλαίμιο και το απομακρύναμε λίγο ώστε να πλησιάσουμε και το δεύτερο για το οποίο οι πληροφορίες έλεγαν, ότι είναι επιθετικό.\nΑφού το πλησιάσαμε με πιο μεγάλη προσοχή του δώσαμε μια νόστιμη κονσέρβα που με μεγάλη όρεξη άρχιζε να καταβροχθίζει. Στο διάστημα αυτό εύκολα του περάσαμε την άλλη αλυσίδα απο το περιλαίμιο και έτσι με ασφάλεια τα οδηγήσαμε στον προαύλιο χώρο του τμήματος.\nΕκεί πλέον τους παρήχαμε τροφή και νερό, τα δέσαμε στην σκιά ενώ εν τω μεταξύ είχαν έλθει και εκπαιδευτές σκύλων της αστυνομίας, οι οποίοι έξω απο τον περίβολο παρακολουθούσαν την προσπάθειά μας με τα δύο ζώα.\nΣτην συνέχεια κατέφθασε και ο Αστυνομικός Διευθυντής Χανίων και άλλοι αστυνομικοί, ο οποίος και μας συνεχάρη.\nΤα δυο σκυλιά ήταν απόλυτα φιλικά, συνεργάσιμα και μάλλον χαίρονταν την ενασχόληση τόσων ανθρώπων μαζί τους\nΈτσι και οι αστυνομικοί άνοιξαν τις πόρτες αφού ο “κίνδυνος” είχε πια περάσει.\nΣτο διάστημα αυτό ενημερώσαμε τους ραδιοφωνικούς σταθμούς της πόλης να αναζητήσουν τον ιδιοκτήτη τους, ο οποίος μετά απο μία ώρα περίπου εμφανίστηκε στο αστυνομικό τμήμα για να δώσει κατάθεση κλπ.\nΟφείλουμε να πούμε, ότι ήταν σε πολύ καλή φυσική κατάσταση, το ένα δε εξ αυτών φορούσε το ειδικό κολλάρο κατά της λεισμανίωσης.\nΤονίσαμε στον Διοικητή του Τμήματος, οτι θα πρέπει να βεβαιώσουν τα διοικητικά πρόστιμα για την έλλειψη chip.\nΓια μία ακόμη φορά να πούμε οτι τα ζώα, αν δεν τα εκπαιδεύσεις να είναι επιθετικά και τα κοινωνικοποιήσεις τότε είναι φιλικά, προσεγγίσιμα και ακίνδυνα.\nΤα δυο αυτά υπέροχα ροτβαιλερ απέδειξαν για μια ακόμη φορά πόσο φιλικά είναι, εκτός κι αν ο ανεύθυνος ανθρώπινος παράγοντας τα “εκπαιδεύσει” με απίστευτη βία, ώστε να τα κάνει δολοφόνους.\nΣυνειρμικά μας έρχεται στο νου η άδικη δολοφονία των 4 αθώων και ακίνδυνων rottweiler απο τον Δήμαρχο Κοζάνης.\nΑπευχόμαστε να συνέβαινε αυτό το περιστατικό στη Κοζάνη γιατί και τα δύο αυτά υπέροχα σκυλιά το πιθανότερο θα ήταν να μη υπήρχαν, κρίνοντάς τα ανεύθυνα όπως και τα άλλα 4, ως επιθετικά.\nΤέλος με αφορμή αυτό το περιστατικό και ακούγοντας τον διοικητή του τμήματος στις δηλώσεις του να αναφέρει, οτι κάλεσαν τις αρμόδιες υπηρεσίες, δηλαδή την πρόεδρο της ομοσπονδίας, να δηλώσουμε οτι δεν είμαστε υπηρεσία κανενός, υπηρετούμε μόνο την συνείδησή μας, δεν χρηματοδοτούμαστε απο πουθενά, αιμορραγούμε οικονομικά με τους αρμόδιους πραγματικά φορείς να ξοδεύουν πενταροδεκάρες.\nΕντύπωση μας έκανε το επιτακτικό ύφος του αστυνομικού, που επικοινώνησε μαζί μας, να πάμε τώρα εκεί για να τους σώσουμε ενώ και στις δηλώσεις στα τοπικά ΜΜΕ, δήλωσαν οτι ήθελαν να προστατεύσουν τους αστυνομικούς και τους πολίτες που πήγαιναν στο τμήμα για διάφορες συναλλαγές.\nΓια την πολίτη εθελόντρια, ουδεμία αναφορά ή προστασία.\nΚακώς σας ενημέρωσαν ή απαράδεκτα θεωρείτε τους εθελοντές υποχρεωμένους.\nΑκούστε και τις δηλώσεις στην αρχή του Διοικητή, “τα βγαλάμε”,\n“τα απομακρύναμε”, “προσπαθήσαμε”.\nΣτην συνέχεια, προφανώς του έκανε σχετική ερώτηση η δημοσιογράφος και άρχισε καλυμμένα να λέει, οτι δεν τα έβγαλαν, δεν προσπάθησαν, αλλά ένα μόνο άτομο, πολίτης και εθελόντρια και μάλιστα γυναίκα.\nΟ Υπουργός κ. Τέρενς Κουίκ σε συνάντηση με την ΠΦΠΟ στα ΧανιάPrevious PostΑλεξάνδρεια: Όμορφα κυνοκομεία …σατανικά πλασμένα!Next Post


Μιχάλης Σελέκος: “Οι Λαϊκές Συνελεύσεις φέρνουν στο προσκήνιο πλούσιες και φρέσκες ιδέες για την πόλη”\nΑρχική ΔΥΤΙΚΗ ΑΘΗΝΑ Μιχάλης Σελέκος: “Οι Λαϊκές Συνελεύσεις φέρνουν στο προσκήνιο πλούσιες και φρέσκες ιδέες...\nΗ δημοτική αρχή και ο Μιχάλης Σελέκος προσωπικά επενδύουν πολιτικά στον θεσμό που ακούει στο όνομα “Λαϊκές Συνελεύσεις”. Τον Νοέμβριο ολοκληρώθηκε ο φετινός κύκλος σε όλες τις συνοικίες της πόλης. Με την ευκαιρία αυτή απευθύνουμε ρωτήματα στον δήμαρχο, τόσο για την πρακτική αξία που μπορεί να έχουν, όσο και για το περιεχόμενό τους.\nΣΥΝΕΝΤΕΥΞΗ, στον Μενέλαο Χρόνη\n“Για πρώτη φορά στο Χαϊδάρι Λαϊκές Συνελεύσεις”\n– Κύριε δήμαρχε, οι Λαϊκές Συνελεύσεις είναι ένας θεσμός στον οποίο ως δημοτική αρχή δίνετε ιδιαίτερη βαρύτητα. Μπορείτε να ισχυριστείτε ότι έχουν επηρεάσει την πολιτική σας;\nΑπό την πρώτη στιγμή που αναλάβαμε την διοίκηση θέλαμε να αφουγκραστούμε άμεσα τις ανάγκες των πολιτών. Πήραμε λοιπόν μια σειρά από μέτρα που θα προωθούσαν αυτή την επαφή. Ο Δήμος είναι πάντα ανοιχτός για τους κατοίκους. Έχουμε συνεχώς επαφές με τα σωματεία, τους συλλόγους, καθώς και με επιτροπές κατοίκων για διάφορα θέματα. Αυτό όμως που έγινε για πρώτη φορά στο Χαϊδάρι και καθιερώθηκε πλέον σαν θεσμός είναι οι Λαϊκές Συνελεύσεις, που γίνονται από το 2015 σε 7 συνοικίες μας. Πρωτόγνωρη διαδικασία, που σίγουρα εμπλουτίζει την πολιτική μας. Έρχονται προτάσεις, παρατηρήσεις, νέες ιδέες, εντοπίζονται λάθη και παραλήψεις και όλοι μαζί προσπαθούμε να λύσουμε τα προβλήματα.\n– Οι πολιτικοί σας αντίπαλοι σας κατηγορούν ότι διοργανώνετε μια επικοινωνιακή φιέστα και όχι ουσιαστικές Λαϊκές Συνελεύσεις. Τι απαντάτε; Η συμμετοχή του κόσμου ήταν αυτή που περιμένατε;\nΝα ξεκαθαρίσουμε ότι η πλειοψηφία των δημοτικών παρατάξεων συμμετέχει μέσω των επικεφαλής ή εκπροσώπων στις Λαϊκές Συνελεύσεις. Μόνο μία δεν συμμετέχει κι αυτό από την πρώτη φορά, δηλαδή από το 2015. Απαξιώνει κυρίως τους κατοίκους που έρχονται να βάλουν ένα λιθαράκι για να φτιάξουμε ένα καλύτερο Χαϊδάρι. Επίσης τη συντριπτική πλειοψηφία του Δημοτικού Συμβουλίου. Οι επικοινωνιακές φιέστες ήταν φαινόμενα άλλων εποχών. Τις έκαναν οι πρόγονοι αυτών που αποφεύγουν να συζητήσουν μπροστά στους κατοίκους, γιατί θα φανεί η πολιτική γύμνια τους. Χρησιμοποιούν τον δρόμο της συκοφαντίας, της λάσπης και της παραπληροφόρησης. Γιατί άραγε αυτοί που διοίκησαν τον Δήμο για πολλά – πολλά χρόνια δεν έκαναν ούτε μία Λαϊκή Συνέλευση ούτε έναν δημόσιο απολογισμό; Κάθε καλοπροαίρετος συμπολίτης μας βγάζει τα συμπεράσματά του.\n“Οι Λαϊκές Συνελεύσεις είναι πρωτόγνωρη διαδικασία, που σίγουρα εμπλουτίζει την πολιτική μας. Έρχονται προτάσεις, παρατηρήσεις, νέες ιδέες, εντοπίζονται λάθη και παραλήψεις. Όλοι μαζί προσπαθούμε να λύσουμε τα προβλήματα.\nΌσο για το αν ήταν ουσιαστικές, σας παραθέτω τα παρακάτω στοιχεία. Στο σύνολο των συνελεύσεων έγιναν πάνω από 100 προτάσεις για μικρά ή μεγάλα προβλήματα που αφορούν τις γειτονιές. Αλλά και συνολικότερα την πόλη μας. Αρκετά από αυτά ήδη λύθηκαν, για κάποια δρομολογήθηκε η λύση τους. Για τα υπόλοιπα ασχολούνται οι υπηρεσίες του Δήμου, βάζοντας συγκεκριμένα χρονοδιαγράμματα για την επίλυση τους. Όμως το βασικότερο είναι ότι έγινε ένας ειλικρινής, γόνιμος διάλογος. Παρουσιάστηκαν τα προβλήματα της υποχρηματοδότησης των Δήμων (-65%), της έλλειψης προσωπικού σε βασικές υπηρεσίες (καθαριότητα – τεχνικά έργα. Αλλά και της έλλειψης έργων υποδομής τα προηγούμενα χρόνια. Η συμμετοχή του κόσμου θα θέλαμε να είναι μεγαλύτερη. Όμως να μην υποβαθμίσουμε το γεγονός ότι εκατοντάδες συμπολίτες μας ήρθαν στις Λαϊκές Συνελεύσεις για να συμβάλουν στην ανάδειξη και επίλυση προβλημάτων.\nΔιαδικασία με ζωντάνια οι Λαϊκές Συνελεύσεις\n– Ποιος ήταν ο “σφυγμός” του κόσμου στις επτά Λαϊκές Συνελεύσεις;\nΠροσμονή για τις Συνελεύσεις, ενδιαφέρον για τη συζήτηση, πλούσιες – φρέσκες ιδέες και προτάσεις. Υπήρχε ζωντάνια και κάποιες φορές επιμονή για άμεσες λύσεις στα προβλήματα.\n– Από το πλήθος των αιτημάτων των πολιτών, ποια ξεχωρίσατε ως σημαντικά και υλοποιήσιμα; Μπορεί να περιμένει ο πολίτης ότι αυτά θα επηρεάσουν την κατάρτιση του Προϋπολογισμού του Δήμου και του Τεχνικού Προγράμματος;\nΑπό τα 100 και πλέον αιτήματα πολλά είναι τα σημαντικά και αναγκαία να γίνουν. Έγιναν επίσης προτάσεις που αφορούν άλλους φορείς (Περιφέρεια – ΟΑΣΑ – Αστυνομία – Υπουργεία κλπ.). Τα έχουμε καταγράψει και σίγουρα επηρεάζουν την κατάρτιση του Προϋπολογισμού και του Τεχνικού Προγράμματος. Επίσης των άμεσων παρεμβάσεων που πρέπει να γίνουν σε πολλές περιπτώσεις.\n“Δίκαιη κριτική για την καθαριότητα, κάνουμε ό,τι μπορούμε”\n– Υπάρχουν σημεία της κριτικής των δημοτών που αισθάνεσtε ότι θα χωρούσαν και στη δική σας αυτοκριτική;\nΔεν θέλουμε να καυχηθούμε ότι τα κάνουμε όλα καλά, ότι είμαστε αλάνθαστοι, ότι έχουμε κάνει όσα έχει ανάγκη η πόλη μας. Υπάρχουν πολλές ελλείψεις σε αρκετούς τομείς. Χρειάζεται να λυθούν ακόμα πολλά προβλήματα που χρονίζουν ή νέα που παρουσιάστηκαν στην πορεία. Όμως η διάθεσή μας είναι να συνεχίσουμε την προσφορά για τον τόπο μας με ανιδιοτέλεια και αγάπη, σε συνεργασία με όλους τους συμπολίτες μας. Η κριτική των δημοτών εστιάστηκε κυρίως στο πρόβλημα των απορριμμάτων και έχουν δίκιο. Όμως πρέπει να πούμε πως κάνουμε ό,τι είναι δυνατόν, αφού δεν έχουμε μηχανήματα ούτε προσωπικό. Επίσης προβλήματα που η επίλυσή τους φαντάζει εύκολη (σπασμένες πλάκες – καμένες λάμπες – λακκούβες κλπ.) και όμως λόγω έλλειψης εξειδικευμένου προσωπικού καθυστερεί αρκετά.\nΑλλάζει το τοπίο στην καθαριότητα\n– Κύριε Σελέκο, μια και αναφερθήκατε στην καθαριότητα: Μαθαίνουμε ότι άρχισε η παραλαβή των νέων απορριμματοφόρων. Πότε θα μπουν στην αποκομιδή;\nΕπιτέλους μετά από απίστευτες γραφειοκρατικές διαδικασίες σχεδόν τριών χρόνων, αρχίζει να γίνεται πραγματικότητα η ενίσχυση του στόλου των οχημάτων που έχει ανάγκη η Καθαριότητα. Ήταν πρώτη προτεραιότητά μας. Αναλάβαμε ένα Δήμο που δεν είχε φορτωτή, σάρωθρο και πλυντήριο κάδων. Τα ελάχιστα απορριμματοφόρα ήταν παλιά και επικίνδυνα. Τον πρώτο χρόνο της θητείας μας αγοράσαμε φορτωτή – φορτηγό και ανυψωτικό. Αμέσως μετά ξεκινήσαμε τις διαδικασίες για τον μεγάλο διεθνή διαγωνισμό για την αγορά όλων των αναγκαίων οχημάτων. Έχουμε ήδη παραλάβει έναν φορτωτή και ένα σάρωθρο (σκούπα). Τις πρώτες ημέρες του νέου χρόνου θα παραλάβουμε 4 απορριμματοφόρα, 1 πλυντήριο κάδων, 1 φορτηγό και 2 pick–up. Θα αρχίσουν αμέσως να λειτουργούν. Είναι σίγουρο ότι θα αλλάξει ριζικά προς το καλύτερο η εικόνα της πόλης μας. Τα νέα οχήματα θα μπορούν να καλύψουν τις σημερινές ανάγκες.\nΠροηγούμενο άρθροΧαϊδάρι: Δύο νεαροί με 34 κιλά χασίς!\nΕπόμενο άρθροΑναβολή παράστασης απόψε, λόγω ψύχους


Τι λένε τα άστρα σήμερα, 21/3; - Astrology.gr\nΗΛΙΟΣ - 13° 25' 37" ΤΟΞΟΤΗΣ\nΣΕΛΗΝΗ - 28° 16' 01" ΤΟΞΟΤΗΣ\nΕΡΜΗΣ - 16° 51' 14" ΤΟΞΟΤΗΣ\nΑΦΡΟΔΙΤΗ - 22° 50' 17" ΑΙΓΟΚΕΡΩΣ\nΑΡΗΣ - 24° 23' 55" ΣΚΟΡΠΙΟΣ\nΔΙΑΣ - 25° 59' 12" ΥΔΡΟΧΟΟΣ\nΚΡΟΝΟΣ - 09° 19' 19" ΥΔΡΟΧΟΟΣ\nΠΛΟΥΤΩΝΑΣ - 25° 08' 51" ΑΙΓΟΚΕΡΩΣ\nΤΑ ΑΣΤΡΑ ΣΗΜΕΡΑ 20 Μαρ 2015\nΤι λένε τα άστρα σήμερα, 21/3;\nΗ Σελήνη βρίσκεται στο ζώδιο της εκκίνησης και της ακατανίκητης ορμής για ζωή, το θετικό, τολμηρό, θερμό και γεμάτο ρώμη ζώδιο του Κριού, γι' αυτό τόσο η διάθεση όσο και η αυτοπεποίθησή σου ανεβαίνουν!\nΗ πρώτη μέρα της Άνοιξης! Η ομορφότερη εποχή του χρόνου ξεκινά σήμερα και η αρχή της γίνεται με την Εαρινή ισημερία. Η Σελήνη βρίσκεται στο ζώδιο της εκκίνησης και της ακατανίκητης ορμής για ζωή, το θετικό, τολμηρό, θερμό και γεμάτο ρώμη ζώδιο του Κριού, γι' αυτό τόσο η διάθεση όσο και η αυτοπεποίθησή σου ανεβαίνουν! Θα είσαι πρόθυμος να ξεπεράσεις φόβους και προκλήσεις και να κάνεις ένα βήμα μπροστά στον έρωτα και την εργασία σου αλλά και κάτι που δεν έχεις ξανατολμήσει, σε οποιοδήποτε τομέα της ζωής σου.\nΉλιος στον Κριό 21/3 - 20/4\nΚαλωσόρισες Άνοιξη! Σήμερα, στις 00:45 ο Ήλιος, ξεκινώντας για άλλη μια φορά το ετήσιο ταξίδι του στα 12 ζώδια, εισέρχεται στο πρώτο σημείο του ζωδιακού τον ηγετικό, ανοιξιάτικο, κινητικό και εκρηκτικό Κριό και η ζωή στη γη ξυπνά επαναφορτίζοντας τα πάντα με αναζωογονητική ενέργεια. Η φύση στρώνει κόκκινο χαλί στην Άνοιξη και εσύ θα νιώσεις πιο ευτυχισμένος ξεκινώντας κάτι, αφήνοντας την ανοιξιάτική δύναμη να ξεχυθεί στη ζωή σου, τους σπόρους των επιθυμιών σου να φυτρώσουν και τα μπουμπούκια του έρωτα να ανοίξουν.\nΟ Ερμής στους Ιχθύες πλησιάζει σε όψη εξαγώνου τον Πλούτωνα\nΕτοιμάσου για ιδέες, γνωριμίες, προτάσεις και ταξίδια που θα σου μεταμορφώσουν τη ζωή! Ο Ερμής, ο πλανήτης των μετακινήσεων, των σκέψεων και των επαφών από το ρομαντικό, χαλαρωτικό, θεραπευτικό και καλλιτεχνικό ζώδιο των Ιχθύων πλησιάζει σε θετική όψη τον βαθύ, ευρηματικό, μεταμορφωτικό και επιβλητικό Πλούτωνα που βρίσκεται στον παλαιάς κοπής, γήινο, πρακτικό και εθιμοτυπικό Αιγόκερω. Ως εκ τούτου, αυτές τις ημέρες, συζητήσεις, διερευνήσεις, έρευνες, νοητικές εργασίες, ταξίδια, γνωριμίες και επαφές μπορούν να σου προσφέρουν βαθιά ικανοποίηση και να ξεκλειδώσουν την πόρτα που θα σου αλλάξει τη ζωή.\nΠερισσότερο από την έντονη όψη Ερμή – Πλούτωνα επηρεάζεσαι αν είσαι Ιχθύς, Σκορπιός, Ταύρος, Αιγόκερως του β' δεκαημέρου.\nΣτους τυχερούς της ημέρας βρίσκεσαι αν είσαι Κριός, Λέων, Τοξότης του β' δεκαημέρου.\nΤο astrology.gr σου εύχεται ένα πολύ-πολύ όμορφο, ανοιξιάτικο, ζωηρό και ερωτικό Σαββατοκύριακο!


Τρελάθηκε ο Γιώργος Αγγελόπουλος! - Τον έκοψαν στον «αέρα» (βίντεο) | Pronews\nΚαλεσμένος στην εκπομπή Πρωινό ήταν σήμερα ο Γιώργος Αγγελόπουλος, όπου έδωσε μία εφ'όλης της ύλης συνέντευξη στη Φαίη Σκορδά. Λίγο μετά την κουβέντα τους, μπήκε στην κουζίνα της εκπομπής, για να μαγειρέψει ένα αγαπημένο του πιάτο, με λαβράκι. Ο νικητής του Survivor, ωστόσο, δεν κατάφερε ποτέ να ολοκληρώσει την συνταγή!\nΤην ώρα που μαγείρευε, η Φαίη Σκορδά του ανακοίνωσε πως έπρεπε να χαιρετήσουν τους τηλεθεατές, γιατί η εκπομπή είχε φτάσει στο τέλος της με τον Ντάνο να της λέει: «Πλάκα μου κάνεις; Πλάκα μου κάνετε;»


Η… ΔΙΚΕΦΑΛΗ ΥΔΡΑ ΣΤΗΝ ΕΚΚΛΗΣΙΑ ΤΗΣ ΟΥΚΡΑΝΙΑΣ: Το σχόλιο του Μητρ. Βολοκολάμσκ Ιλαρίωνα κ οι πολιτικές εξελίξεις – Theviewer.gr\nΗ… ΔΙΚΕΦΑΛΗ ΥΔΡΑ ΣΤΗΝ ΕΚΚΛΗΣΙΑ ΤΗΣ ΟΥΚΡΑΝΙΑΣ: Το σχόλιο του Μητρ. Βολοκολάμσκ Ιλαρίωνα κ οι πολιτικές εξελίξεις\nΔιεθνή 8 May 2019 - 3:17 PM\n«Αιχμηρός» εμφανίζεται σε σχόλιό του στον προσωπικό λογαριασμό του στο Twitter, ο Πρόεδρος των Εξωτερικών Σχέσεων του Πατριαρχείου Μόσχας, Σεβ. Μητροπολίτης Βολοκολάμσκ κ. Ιλαρίωνας, αναφορικά με την κατάσταση που επικρατεί στην Εκκλησία της Ουκρανίας, χαρακτηρίζοντας την ως ‘δικέφαλη Ύδρα’ και ‘τσίρκο’ σχετικά με την παρουσία ενός ‘πατριάρχη’ κι ενός ‘μητροπολίτη’.\n«Η δικέφαλη Ύδρα του ουκρανικού σχίσματος: ποιος είναι ο επικεφαλής; Ένας για οικιακή κατανάλωση, που αναφέρεται ως “πατριάρχης”. Ένας άλλος για το εξωτερικό που αυτό-αποκαλείται “μητροπολίτης”. Και οι δύο έχουν τον ίδιο τίτλο. Και όλο αυτό το τσίρκο εγκρίνει ο Πατριάρχης Κωνσταντινουπόλεως;»\nΩστόσο, οι πολιτικές εξελίξεις με την απώλεια της προεδρίας του Πέτρο Ποροσένκο που έχασε πρόσφατα τις εκλογές από τον κωμικό της τηλεόρασης Βολοντίμιρ Ζελένσκι που έλαβε το (αδιανόητα) υψηλό ποσοστό της τάξης του 73%, αναμένεται να σηματοδοτήσει μια σειρά από εξελίξεις, τόσο σε πολιτικό όσο και σε εκκλησιαστικό επίπεδο.\nΣημειώνεται πως μετά το τελικό αποτέλεσμα, ο ίδιος ο Ρώσος Πρόεδρος, Βλαντιμίρ Πούτιν σχολιάζοντας το αποτέλεσμα αυτό, ανέφερε πως δείχνει την «πλήρη και απόλυτη αποτυχία της πολιτικής Ποροσένκο». / Π.Ντ.


“Έλα και ράγισε τον κόσμο μου” // Ακούστε το νέο άλμπουμ της Βιολέτα Ίκαρη – Music Hunter\nΗ Βιολέτα είναι μία τραγουδίστρια που με την χαρακτηριστική χροιά της φωνής της και τις σπουδαίες ερμηνείες της, εντυπωσιάζει από το πρώτο άκουσμα. Στο άλμπουμ συμμετέχουν νέοι και παλαιότεροι δημιουργοί που με αγάπη δημιούργησαν 12 όμορφα τραγούδια, για την μοναδική φωνή της Βιολέτας.\nΜουσική έγραψαν οΔημήτρης Γλέζος, ο Απόστολος Ρίζος, ο Βαγγέλης Μαχαίρας, ο Σταύρος Τσουμάνης και σε δύο τραγούδια η Βιολέτα Ίκαρη, ενώ τους στίχους έχουν γράψει ο Αντώνης Κατσαμάς, η Σταυρούλα Παγώνα, η Τασία Δικοπούλου, η Νάντια Δουλαβέρα, ο Αργύρης Χατζηνάκης, η Τάμμυ Τσέκου και η Σμαρώ Παπαδοπούλου. Οι τραγουδοποιοί Νίκος Ζιώγαλας, Γιάννης Μηλιώκας και Σούλης Λιάκος συμμετέχουν επίσης με τρία τραγούδια ενώ στο τραγούδι «Απέραντη ερημιά» συμμετέχει ο Βασίλης Παπακωνσταντίνου.\nΗ πρώτη μεγάλη ραδιοφωνική επιτυχία της Βιολέτας Ίκαρη ήταν το ομότιτλο single «Έλα και ράγισε τον κόσμο μου»που κυκλοφόρησε τον Απρίλιο του 2017 και έκτοτε έχει ξεπεράσει τις 1,5 εκ. προβολές στο youtube. Το καλοκαίρι του ίδιου έτους εντυπωσίασε με την εμφάνισή της στη μεγάλη συναυλία του Διονύση Σαββόπουλου στο Παναθηναϊκό Στάδιο για το «Όλοι μαζί μπορούμε» με αποτέλεσμα τις πολύ επιτυχημένες προσωπικές της εμφανίσεις, αλλά κυρίως τις σημαντικές συνεργασίες που ακολούθησαν. Το καλοκαίρι του 2018 συνεργάστηκε με τον Γιώργο Νταλάρα και με τον Διονύση Σαββόπουλο στις καλοκαιρινές τους περιοδείες, ενώ συμμετείχε στη μεγάλη συναυλία-αφιέρωμα στον Βασίλη Τσιτσάνη που έγινε στο Παναθηναϊκό Στάδιο και επιμελήθηκε ο Γιώργος Νταλάρας. Το ίδιο διάστημα κυκλοφόρησαν τα τραγούδια της «Το μαύρο» και «Σειρήνα» τα οποία αγαπήθηκαν εξίσου από το ραδιοφωνικό κοινό και συμπεριλαμβάνονται στο άλμπουμ. Σήμερα, η Βιολέτα Ίκαρη παρουσιάζει το πρώτο ολοκληρωμένο άλμπουμ της ενώ ταυτόχρονα προετοιμάζεται για τις χειμερινές της εμφανίσεις.\nVioleta Ikari Βιολέτα Ίκαρη


Η δύναμη της προσευχής και της νηστείας | Απόψεις για τη Μονή Βατοπαιδίου (και όχι μόνο)\nΠΕΡΑΣΑΝ αρκετές μέρες. Κάποια νύχτα βλέπει ο μακάριος στ’ όνειρό του ότι βρισκόταν μέσα σ’ ένα πολύ μεγάλο στενόμακρο σπίτι.\nΞαφνικά , εκεί που στεκόταν σε μιαν άκρη, βλέπει δύο μαύρους και αγριωπούς άντρες να ορμούν εναντίον του, θέλοντας να τον σκοτώσουν.\nΓια να γλυτώσει, άρχισε να τρέχει αλαφιασμένος προς την άλλη άκρη του σπιτιού, ενώ οι μαύροι τον κυνηγούσαν από πίσω.\nΤη στιγμή που άπλωναν τα χέρια τους να τον αρπάξουν, έφτασε απέναντι.\nΒρήκε μια πόρτα, την άνοιξε σαν τρελός, χώθηκε μέσα και την έκλεισε πίσω του με δύναμη.\nΕίδε πως είχε μπει σ’ ένα ναό του θεού.\nΠράγματι, οι διώκτες του δεν τόλμησαν να μπουν εκεί.\nΞαλάφρωσε και ηρέμησε.\nΜετά από λίγο άνοιξε προσεκτικά την πόρτα και βγήκε έξω.\nΠροχώρησε αρκετά, οπότε οι μαύροι εκείνοι, που παραφύλαγαν σε κάποιες γωνίες του σπιτιού, εμφανίστηκαν ξαφνικά και άρχισαν πάλι να τον κυνηγούν. Μόλις τους είδε ο Νήφων, το ξανάβαλε στα πόδια, προς την άλλη άκρη τώρα. Κι εκεί βρήκε μια πόρτα , που τον έφερε και τον ασφάλισε σ’ έναν άλλο ιερό ναό. Οι μαύροι, απελπισμένοι, έπιασαν πάλι τις γωνίες.\nΌταν λίγο αργότερα βγήκε δειλά-δειλά κι από κει, επαναλήφθηκε η πρώτη σκηνή.\nΑυτό το όνειρο το έβλεπε κάθε νύχτα για μια ολόκληρη εβδομάδα. Και ενώ προσπαθούσε να κατανοήσει τη σημασία του, το Άγιο Πνεύμα μίλησε μυστικά μες τη διάνοιά του και του είπε:\n– Είναι αδύνατο να ξεφύγεις από τις παγίδες των δαιμόνων, αν δεν καταφεύγεις στους ναούς του Θεού και δεν αγωνίζεσαι με προσευχές και με νηστείες.\nΑπό τότε ο Νήφων σύχναζε στις εκκλησίες – έχει πολλές και πάντερπνες η Βασιλεύουσα- , ενώ συνάμα παραδόθηκε στην προσευχή και τη νηστεία.\nΚάποτε τον βασάνισε ο εξής λογισμός:\n«Μήπως, αντί να τρέχω στους ναούς , είναι καλύτερα να κάθομαι σ’ ένα μέρος και να ζητάω το έλεος του Θεού;».\nΔεν άργησε ο φιλάνθρωπος Θεός να του αποκαλύψει και πάλι, ότι κάθε φορά που ένας άνθρωπος πάει σε εκκλησία, για να προσευχηθεί, είτε μέρα είναι είτε νύχτα, τα βήματά του μετριούνται από τους αγίους αγγέλους, για να μετατραπούν σε ουράνιο μισθό την ημέρα της Κρίσεως. Κι ακόμα, πως οι φύλακες άγγελοι των ιερών ναών, σημειώνουν ποιοι μπαίνουν μέσα, και κάθε βράδυ δίνουν αναφορά στις αγγελικές Δυνάμεις, που κυκλώνουν το ουράνιο Θυσιαστήριο. Τότε οι άγγελοι του ουρανού με περισσότερη προθυμία και χαρά ψάλλουν τους δοξολογικούς ύμνους , λέγοντας:\n«Πόσο μεγάλο και τιμητικό είναι γι’ αυτούς τους ανθρώπους το ότι δεν παύουν μέρα και νύχτα να δοξάζουν τον υπεράγαθο Θεό, μολονότι ζουν μέσα στη ματαιότητα του κόσμου! Ας σπεύσουμε λοιπόν κι εμείς πρόθυμα να λατρεύσουμε την Παναγία Τριάδα, ψάλλοντάς Της τον τρισάγιο ύμνο».\nΑφού πληροφορήθηκε ο Νήφων όλ’ αυτά από το Άγιο Πνεύμα, αγωνιζόταν να προσεύχεται αδιάλειπτα, καταφεύγοντας κάθε τόσο στις εκκλησίες.\nΑναρτήθηκε στις Ορθόδοξη πίστη, Ορθόδοξο βίωμα. Ετικέτες: Η δύναμη της προσευχής και της νηστείας. Leave a Comment »\n« Αγίες που υπηρέτησαν Ιησού και στρατό\nΠάσχα του Πατριάρχη στην Ίμβρο των παιδικών χρόνων »


Τα ουράνια σώματα στη λαϊκή παράδοση - ppt κατέβασμα\nΤα ουράνια σώματα στη λαϊκή παράδοση\nΔημοσίευσεEgidio Samaras Τροποποιήθηκε πριν 8 χρόνια\nΠαρουσίαση με θέμα: "Τα ουράνια σώματα στη λαϊκή παράδοση"— Μεταγράφημα παρουσίασης:\n1 Τα ουράνια σώματα στη λαϊκή παράδοση\n2 Η έκλειψη ηλίου Μύθοι Λαϊκές δοξασίες\n3 Αρχαίες δοξασίες & αναφορές\nΟι εκλείψεις ήταν πάντα ένα συγκλονιστικό γεγονός για τους αρχαίους ανθρώπους μα και φοβιστικό. Η ζοφερή πιθανότητα να χαθεί μια μέρα ο ήλιος, γέμιζε με τρόμο τους ανθρώπους από πολύ παλιά. Η αρχαιότερη αναφορά μιας ολικής ηλιακής έκλειψης προέρχεται από την Κινά και μάλιστα το έτος 2138 π.χ. αν και οριζόμενοι ερευνητές πιστεύουν ότι πρόκειται για μύθο. Αρκετές είναι επίσης και οι βαβυλωνιακές αναφορές, αν και για μας τους Έλληνες σημαντική είναι η αναφορά του ποιητή Αρχίλοχου ( π.χ.) για την έκλειψη της 6ης Απριλίου του 648 π.χ.\n4 Μυθολογία-λαογραφία Στην αρχαία Ελλάδα, ο ίδιος ο ήλιος συσχετιζόταν με μαγικές ιδιότητες. Η έκλειψη θεωρείτο μήνυμα από τους θεούς για κάποια αρνητική εξέλιξη. Οι αρχαίοι Έλληνες πίστευαν επίσης πως οι μάγισσες κατέβαζαν τη Σελήνη και τον Ήλιο, γι' αυτό τις εκλείψεις τις ονόμαζαν "καθαιρέσεις". Και σήμερα ακόμα, στα κρητικά τραγούδια αναφέρονται δράκοντες και λάμιες που κατατρώνε το Φεγγάρι ή τις ακτίνες του Ήλιου.\n5 Μύθοι Στις περισσότερες µυθικές αφηγήσεις συναντάμε ένα θρυλικό ζώο, συχνά έναν Δράκοντα, που καταπίνει τον Ήλιο: στην παράδοση των μανδαρίνων, η έκλειψη ονοµάζεται "shi", λέξη η οποία σηµαίνει: "τρώω". Ο Δράκων συναντάται επίσης στην Ευρώπη, κυρίως στους Έλληνες και τους Ρωµαίους, στην Ινδία, την Ινδονησία, την Μογγολία και την Κίνα. Στην Σιβηρία, είναι µία νυκτερίδα, στην Σκανδιναβία, ένας λύκος, στο Βιετνάμ, ένας βάτραχος, στην Παραγουάη και την Αργεντινή ένα τζάγκουαρ και στην Βολιβία ένας σκύλος.\n6 Ζωγραφικές απεικονίσεις σχετικές με την έκλειψη ηλίου\n7 Παραμύθι Ήλιος και Σελήνη - Μια μοναδική ιστορία αγάπης\nΌταν ο Ήλιος και η Σελήνη συναντήθηκαν για πρώτη φορά, ερωτεύτηκαν με την πρώτη ματιά και ξεκίνησε μια μεγάλη αγάπη. Ο κόσμος ακόμα δεν είχε δημιουργηθεί και την ημέρα που ο Θεός αποφάσισε να τον φτιάξει, τους έδωσε το φως τους. Αποφασίστηκε ότι ο Ήλιος θα φώτιζε τη μέρα και η Σελήνη τη νύχτα. Και έτσι θα ζούσαν χώρια. Με αυτή την απόφαση, πλημμύρισαν από στενοχώρια, γιατί κατάλαβαν πως θα ζούσαν χωριστά. Η Σελήνη παρ' όλη τη λάμψη της άρχισε να απομονώνεται και ο Ήλιος από την πλευρά του, παρ' όλο που είχε κερδίσει τον τίτλο του "Βασιλιά των Αστέρων", δεν ήταν ευτυχισμένος. Ο Θεός που έβλεπε τη θλίψη που είχαν, τους φώναξε και τους εξήγησε πως ο καθένας τους είχε μια ξεχωριστή λάμψη και δεν έπρεπε να είναι θλιμμένοι. "- Εσύ Σελήνη θα φωτίζεις τα βραδιά και θα μαγεύεις τους ερωτευμένους. Εσύ Ήλιε θα δίνεις λάμψη στη Γη την ημέρα και ζέστη στους ανθρώπους και η παρουσία σου θα τους κάνει όλους πιο ευτυχισμένους." Η Σελήνη λυπήθηκε για την τύχη της και έκλαψε πικρά... Και ο Ήλιος βλέποντάς την να υποφέρει αποφάσισε να της δώσει δύναμη και να την βοηθήσει να δεχτεί την απόφαση του Θεού.\n8 Παρ' όλα αυτά, αποφάσισε να ζητήσει μια χάρη από το Θεό: "-Θεέ μου, βοήθησε τη Σελήνη γιατί είναι πιο ευαίσθητη από μένα και δεν αντέχει τη μοναξιά." Και τότε ο Θεός της χάρισε τ' αστέρια. Όταν η Σελήνη αισθάνεται μοναξιά, καταφεύγει στ' άστρα, που κάνουν τα πάντα για να την παρηγορήσουν, αλλά ποτέ δεν το πετυχαίνουν. Σήμερα ζουν χωριστά. Ο Ήλιος προσποιείται ότι είναι ευτυχισμένος και η Σελήνη προσπαθεί να κρύψει τη στενοχώρια της. Λένε ότι ο Θεός ήθελε η Σελήνη να είναι πάντα γεμάτη και φωτεινή, αλλά δεν τα κατάφερε... Γιατί είναι γυναίκα και καμιά γυναίκα δεν μπορεί να ζει χωρίς αγάπη. Όταν είναι ευτυχισμένη είναι γεμάτη και λάμπει. Όταν είναι δυστυχισμένη είναι μισή και ένα τέταρτο και τότε δεν είναι δυνατόν να φανεί η λάμψη της. Η Σελήνη και ο Ήλιος ακολουθούν τη μοίρα τους. Αυτός, μόνος αλλά δυνατός. Η Σελήνη παρέα με τ' άστρα, αλλά, αδύναμη. Πολλοί άντρες προσπάθησαν να την αποκτήσουν αλλά δεν μπόρεσαν. Μερικοί πήγαν να τη δουν από κοντά, αλλά και πάλι γύρισαν άπρακτοι. Ποτέ κανείς δεν μπόρεσε να τη φέρει στη Γη ούτε και κανείς κατάφερε να την κάνει να ερωτευτεί.\n9 Ο Θεός τότε αποφάσισε ότι κανένας έρωτας δεν θα είναι αδύνατος\nΟ Θεός τότε αποφάσισε ότι κανένας έρωτας δεν θα είναι αδύνατος. Ούτε του Ήλιου και της Σελήνης. Τότε, δημιούργησε την έκλειψη. Σήμερα ο Ήλιος και η Σελήνη, ζουν περιμένοντας αυτή τη στιγμή. Αυτή τη στιγμή που τους δόθηκε και που τόσο σπάνια συμβαίνει. Όταν κοιτάζεις προς τον ουρανό από εδώ και μπρος και δεις τον Ήλιο να σκεπάζει τη Σελήνη, θα είναι γιατί ξαπλώνει πάνω της και κάνουν έρωτα. Αυτό το έργο αγάπης ονομάστηκε "έκλειψη". Είναι σημαντικό να θυμόμαστε ότι αυτή η λάμψη πάθους, είναι τόσο μεγάλη, που συνιστάται να μη βλέπουμε προς τον ουρανό εκείνη τη στιγμή, γιατί τα μάτια μας μπορεί να τυφλωθούν, αντικρίζοντας τόση αγάπη.\n10 Bιβλιογραφία Ευχαριστούμε για την προσοχή σας!!!\nΕυχαριστούμε για την προσοχή σας!!! Βασιλική, Τίλα, Μαρία…!\nΚατέβασμα ppt "Τα ουράνια σώματα στη λαϊκή παράδοση"


Με σουτιέν ή χωρίς, επιλογή δική της - Pillowfights.gr\nΜε σουτιέν ή χωρίς, επιλογή δική της\nBedroom Overthinking & Overloving Με σουτιέν ή χωρίς, επιλογή δική της\nΓεωργία Ιορδανοπούλου 28/10/2019\nΥπάρχει πλήθος σχεδίων, χρωμάτων, μεγεθών, καθένα ικανό να αναδείξει τη θηλυκότητα. Το σουτιέν, ή αλλιώς στηθόδεσμος, ολοκληρώνει τη γυναικεία υπόσταση αλλά και πυροδοτεί σχόλια που αφορούν τόσο την ηθική όσο και την υγιεινή πλευρά της χρήσης του. Σύμβολο της θηλυκότητας, λοιπόν, ή ένα σεξιστικό εργαλείο καταπίεσης των γυναικών;\nΤα στήθη ήταν ανέκαθεν καυτό θέμα. Γιορτάζονταν, μισιούνταν, λατρεύονταν κι αποτέλεσαν μέχρι και πηγή έμπνευσης. Σύμφωνα με τον θρύλο, για παράδειγμα, το ποτήρι της σαμπάνιας σχεδιάστηκε υπό το πρότυπο του στήθους της Βασίλισσας της Γαλλίας, Μαρίας Αντουανέτας.\nΗ ιδέα του γεννήθηκε στην Ελλάδα πριν από χιλιάδες χρόνια. Στη Μινωική Κρήτη απεικονίζεται σε τοιχογραφίες ένα είδος στηθόδεσμου που προβάλλει, αντί να καλύπτει, το γυναικείο στήθος. Ένα άλλο είδος στηθόδεσμου που ονομαζόταν απόδεσμος ή μαστόδετον χρησιμοποιήθηκε απ’ τις γυναίκες που συμμετείχαν σε αθλητικούς αγώνες, όπως στη Σπάρτη. Λέγεται ότι ήταν εφεύρεση των αντρών, προκειμένου το γυναικείο σώμα να μοιάζει περισσότερο με αντρικό, περιορίζοντας το στήθος.\nΑπ’ τον 5ο έως τον 2ο αιώνα π.Χ τα πρότυπα ομορφιάς σε Ελλάδα και Ρώμη ήθελαν τις γυναίκες με μικρό στήθος, οπότε, προκειμένου να εμποδιστεί η ανάπτυξή του, έδεναν σφιχτά το σώμα τους με μια ζώνη, η οποία αιώνες μετά εξελίχθηκε στον λεγόμενο κορσέ που ήταν κατασκευασμένος από ξύλο και πίεζε το στήθος προς τα πάνω. Παρότι υπήρξε επίπονος για το γυναικείο σώμα, παρέμεινε δημοφιλής για τέσσερις περίπου αιώνες.\nΤο 1889,όμως, η Γαλλίδα Ερμίν Καντόλ δημιούργησε έναν κορσέ για τη μέση, που στήριζε το στήθος με δύο υφασμάτινες λωρίδες που δένονταν στους ώμους. Απ’ το 1907 το πάνω μέρος άρχισε να πωλείται ξεχωριστά με την ονομασία soutien-gorge (στήριγμα στήθους).\nΗ μορφή του σουτιέν που γνωρίζουμε σήμερα υλοποιήθηκε για πρώτη φορά στη Νέα Υόρκη το 1913 απ’ τη Mary Phelps Jacob που έψαχνε μια εναλλακτική μορφή του στενού και σκληρού ενοχλητικού κορσέ. Χρησιμοποίησε, λοιπόν, δύο μεταξωτά μαντήλια και μια φαρδιά κορδέλα, κατασκευάζοντας ένα απαλό εσώρουχο που στήριζε κι αναδείκνυε το γυναικείο στήθος χωρίς να προκαλεί πόνο. Με τη μεγάλη απήχηση που είχε, σύντομα έγινε τάση, οδηγώντας στην ίδρυση της πρώτης επιχείρησης και στη μαζική παραγωγή του.\nΚατά τη διάρκεια του Β’ Παγκοσμίου Πολέμου, το ενισχυμένο στο στήθος σουτιέν, που έχει στήριγμα κι από κάτω, γίνεται ιδιαίτερα δημοφιλές. Κι οι τροποποιήσεις συνεχίζονται μέχρι και σήμερα, όπου το σουτιέν είναι πλέον το κατεξοχήν αξεσουάρ των γυναικών κι έχει προσαρμοστεί στις ανάγκες και τις προτιμήσεις της καθεμιάς.\nΗ καταναλωτική έξαρση κι η προβολή αισθησιακών γυναικείων προτύπων, όπως εκείνο της Μέριλιν Μονρόε, παροτρύνουν τη γυναίκα στην αγορά σουτιέν που κάνουν το στήθος τους να μοιάζει μεγαλύτερο, ενώ δημιουργήθηκαν στηθόδεσμοι για την εφηβεία ή ακόμη και την παιδική ηλικία.\nΟι πολυεθνικές παραγωγής τους έχουν εφεύρει στο πέρασμα των χρόνων διάφορα σχέδια, χρώματα και τρόπους ανάδειξης του γυναικείου στήθους. Έχουν ασχοληθεί τόσο με το υλικό, όσο και με την ανατομία του. Οι διαφημίσεις που προσπαθούν να πείσουν τη γυναίκα στην αγορά όλων και περισσότερων σουτιέν με πρόφαση είτε την ανάδειξη είτε την υγιεινή κατακλύζουν καθημερινά τις οθόνες μας. Σουτιέν με ενίσχυση ή χωρίς. Σουτιέν σκέτα, με δαντέλα, πιο σέξι, αθλητικά, κι ό,τι μπορεί να βάλει στο νου της τόσο η γυναικεία φύση όσο κι η αντρική φαντασία βρίσκονται στις βιτρίνες.\nΌμως υπάρχει κι η πλευρά της γυναίκας που αδιαφορεί για όλες αυτές τις κατασκευασμένες ανάγκες, τα στερεότυπα και τα καλουπώματα κι επιθυμεί ένα σώμα ελεύθερο, χωρίς καμία καταπίεση και βάρος. Η αίσθηση της ανακούφισης κάθε φορά που ξεκουμπώνουν και πετούν το σουτιέν από πάνω τους στο τέλος μιας δύσκολης μέρας έχει οδηγήσει πολλές γυναίκες στη συνειδητή απόρριψή του, δημιουργώντας μια νέα τάση, αυτή του braless, που ήδη έχει υιοθετηθεί από πολλές διάσημες προσωπικότητες. Υπάρχουν, βέβαια, και γυναίκες με μεγάλο στήθος που για ‘κείνες το σουτιέν δεν είναι ανάγκη αλλά επιλογή, αφού χρειάζονται υποστήριξη κι ένα καλό σουτιέν τις διευκολύνει, τονώνοντας ταυτόχρονα και την αυτοπεποίθησή τους. Το θέμα έγκειται, λοιπόν, στην προσωπική επιλογή μας.\nΑν, λοιπόν, το να φορά σουτιέν μια γυναίκα είναι κάτι που την ενοχλεί και την πνίγει, γιατί να το φοράει; Ζούμε σε μια εποχή που διαφημίζουμε τη –θεωρητική μάλλον– απελευθέρωσή μας σε όλους τους τομείς, επομένως, καθένας θα ‘πρεπε να μπορεί να επιλέγει να φορά ό,τι επιθυμεί. Η γυναίκα, ωστόσο, που αποφασίζει να πετάξει τα δεσμά και να νιώσει ελεύθερη κι άνετη γίνεται για πολλούς αντικείμενο επίκρισης. Θα την κατηγορήσουν πως χαλά την αισθητική τους, πως δείχνει έλλειψη σεβασμού ή ακόμη πως το κάνει μόνο για να προκαλέσει τα ανδρικά βλέμματα. Γιατί, όμως, μια γυναίκα να πρέπει πάντα να ετεροκαθορίζεται και γιατί να δαιμονοποιούμε τη σεξουαλικότητά της; Το σώμα του καθενός αφορά μόνο τον ίδιο. Το πώς θα του φερθεί και πώς θα το ντύσει είναι δικό του θέμα. Αν το σουτιέν δε σου αρέσει ή σε ενοχλεί, δεν το φοράς.\nΆλλωστε, είναι αποδεδειγμένο κι από επιστημονικές έρευνες ότι το ελεύθερο στήθος έχει οφέλη για την ανθρώπινη υγεία. Πολλοί γιατροί συμφωνούν ότι οι μοντέρνες συνθήκες ζωής στις μεγαλουπόλεις έχουν καταστήσει το γυναικείο στήθος περισσότερο ευάλωτο σε διάφορες νόσους, και κατά συνέπεια συνιστούν τη μικρότερη δυνατή καταπόνησή του. Επιπλέον, συμφωνούν στο ότι ο στηθόδεσμος θα πρέπει να ‘ναι χαλαρός, ώστε να μη δημιουργεί αναπνευστική δυσφορία ή άλλα προβλήματα και πως η απουσία του ή η περιορισμένη χρήση του μειώνει σημαντικά τις πιθανότητες εκδήλωσης καρκίνου του μαστού. (Βέβαια, η πεποίθηση αυτή έχει δημιουργήσει πολλές διαφορετικές αντιλήψεις κι έχει προσφέρει έδαφος για αντίλογο.) Αυξάνει, ακόμα, τη μελατονίνη, ορμόνη υπεύθυνη για την καλή λειτουργία του ανοσοποιητικού, κι απελευθερώνει πιο εύκολα τα θρεπτικά συστατικά που κυκλοφορούν στον οργανισμό.\nΜε λίγα λόγια, λοιπόν, είναι επιλογή της γυναίκας αν θα φορέσει σουτιέν ή όχι και δε θα ‘πρεπε να (κατα)κρίνεται γι’ αυτό. Δεν έχει καμία υποχρέωση απέναντι σε κανέναν να περιορίζει το σώμα της και το πώς αισθάνεται η ίδια άνετα.\nΑυτό που πρέπει να αποδεχτούμε είναι πως δεν μπορούμε να περιορίσουμε το γυναικείο σώμα επειδή η ανατομία του αντιμετωπίζεται σαν σεξουαλικό σύμβολο. Δε θα ‘πρεπε να απολογείσαι ούτε εσύ ούτε οποιαδήποτε γυναίκα για την επιλογή της να αφήσει ή να πετάξει από πάνω της τα δεσμά ενός σουτιέν.\nΓενεαλογικός τουρισμός· ταξίδι στον χρόνο και στις ρίζες μας\nΗ ζωή και η αφάνεια των Πρώτων Κυριών


Εξαιρετικό!!! - Κριτικές για Η Συντροφιά , Πρέσπες, Ελλάδα - TripAdvisor\nΕξαιρετικό!!! - Η Συντροφιά\nΑπίστευτα νόστιμη πέστροφα στα κάρβουνα, γριβάδι τηγανητό και στα κάρβουνα με 17 ευρώ το κιλό. Πεντανόστιμα μεζεδάκια. Δοκιμάστε φλωρινιωτικο τυρί σχάρας και σπιτική τηγανητή πατάτα. Μπροστά στη λίμνη. Εξαιρετικό προσωπικό. Γρηγορη εξυπηρέτηση.\nΡωτήστε το χρήστη grigoriss113 για το Η Συντροφιά\n2 - 6 από 288 κριτικές\nΜια εξαιρετική ταβέρνα στην άκρη της Ελλάδας!\nΕπαγγελματίες! Διαθέσιμοι, γρήγοροι, εξυπηρετικοί! Μεγάλα πιάτα, εξαιρετικές τιμές, όμορφος, πρωτόγνωρος τόπος οι Ψαράδες. Και η "Συντροφιά" είναι μια πραγματική συντροφιά στην άκρη αυτή της Ελλάδας!\nΡωτήστε το χρήστη Georgios M για το Η Συντροφιά\nΜόνο η Συντροφιά...Μονόδρομος!!!\nΣε αυτό το όμορφο Μέρος, είναι το καλύτερο εστιατόριο, όλα είναι τέλεια, τα κρέατα καλοψημένα και πεντανόστιμα, ορεκτικά και γλυκό κουταλιού από άλλο πλανήτη!!!\nΤο σέρβις γρήγορο και αποτελεσματικό, το μαγαζί πεντακάθαρο!!!\nΤο συστήνω ανεπιφύλακτα, 300χλμ κάνω και πάω αποκλειστικά εκεί!!!\nΡωτήστε το χρήστη ΜΠΑΜΠΗΣ Γ για το Η Συντροφιά\n1 Ευχαριστούμε, ΜΠΑΜΠΗΣ Γ\nΆψογοι καθ' όλα\nΥπέροχο φαγητό, καθαριότητα, ταχύτητα, φιλική διάθεση, εξαιρετική τιμή. Πολύ μεγάλες μερίδες, σοβαρή επένδυση.\nΡωτήστε το χρήστη Dimitrios K για το Η Συντροφιά\nΜετά την βαρκάδα,για φαγητό στη συνροφιά.\nΑφού κάναμε την βαρκάδα μας και την ξενάγησή μας,καθίσαμε στην συντροφιά για φαγητό.Εκπληκτικό μαγαζί και φαγητό.Φάγαμε λάχανο τουρσί,πικάντικο και πεντανόστιμο,πατατούλες,πιπεριές ψητές στα κάρβουνα,τσιρόνια ΘΕΙΚΑ είναι μικρό λιμνίσιο ψαράκι τύπου γαύρος πεντανόστιμο και φυσικά γριβάδι στα κάρβουνα το οποίο ηταν πραγματικά υπέροχο.Καλοψημένο και ζουμερό,κάτι ανάμεσα σε ξιφία και σολωμό,πολύ νόστιμο.Το προτείνω ανεπιφύλακτα.\nΡωτήστε το χρήστη perlen22 για το Η Συντροφιά


Σκηνοθέτησε ληστεία στην εταιρεία του για την αποζημίωση\n15:05 , Πέμπτη 28 Μαΐου 2015\nΈνας 57χρονος σκηνοθέτησε ληστεία στην εταιρεία του προκειμένου να λάβει αποζημίωση ύψους 200.000 ευρώ από ασφαλιστική εταιρεία.\nΕιδικότερα, ο 57χρονος κατέθεσε ενόρκως ότι το πρωί της 25ης Μαΐου δύο άγνωστοι με καλυμμένα τα χαρακτηριστικά του προσώπου τους, εισήλθαν στα γραφεία της εταιρείας του στην Κηφισιά και με την απειλή πιστολιών ακινητοποίησαν τον ίδιο, καθώς και έναν υπάλληλό του, και αφαίρεσαν από το χρηματοκιβώτιο το χρηματικό ποσό των 200.000 ευρώ.\nΜετά από εμπεριστατωμένη έρευνα διαπιστώθηκε ότι πρόκειται για σκηνοθετημένη-εικονική ληστεία, με σκοπό την είσπραξη από τον ιδιοκτήτη αποζημίωσης από την ασφαλιστική εταιρεία, χρηματικού ύψους 180.000 ευρώ.\nΟ 57χρονος, ο οποίος ομολόγησε τις πράξεις του, είχε προσεγγίσει, σε προγενέστερο χρόνο, δύο άτομα και τους ζήτησε έναντι αμοιβής να προβούν σε εικονική ληστεία στην έδρα της εταιρείας του.\nΓια το σκοπό αυτό τους έδωσε τις απαραίτητες πληροφορίες για τη διαρρύθμιση των χώρων της εταιρείας και τους υπαλλήλους που θα βρίσκονταν εκεί. Επιπλέον άφησε την πόρτα εισόδου ανοιχτή, ενώ τοποθέτησε ο ίδιος στο χρηματοκιβώτιο το χρηματικό ποσό των 2.000 ευρώ, το οποίο ήταν και η αμοιβή για την πράξη τους.\nΟ συλληφθείς οδηγήθηκε στον κ. Εισαγγελέα Πλημμελειοδικών Αθηνών, ενώ οι έρευνες για τον εντοπισμό και τη σύλληψη των δύο δραστών της εικονικής ληστείας συνεχίζονται.\nΒρέχει στην Αγ. Παρασκευή – ΦΩΤΟ\n57ΧΡΟΝΟΣ ΑΠΟΖΗΜΙΩΣΗ ΕΤΑΙΡΕΙΑ


Πλαγιάρι, Μεζονέτα 200 τ.μ.\nΚωδικός ακινήτου: 11426 - Μίκρα Πλαγιάρι ΕΝΟΙΚΙΑΖΕΤΑΙ νεόδμητη μεζονέτα συνολικής επιφάνειας 200 τ.μ. 2 επιπέδων . Αποτελείται από 4 υπνοδωμάτια, σαλόνι, κουζίνα, 2 μπάνια και WC. Είναι κατασκευασμένη το 2017 με ενεργειακή κλάση Α+ και διαθέτει θέρμανση ατομική - πετρέλαιο, θέα σε θάλασσα, κουφώματα συνθετικά, πόρτα θωρακισμένη, εντοιχιζόμενες ντουλάπες, πάρκινγκ, αποθήκη , κήπο, τζάκι, A/C, συναγερμό, ηλεκτρικές συσκευές, τέντες, σίτες, διπλά τζάμια, σκαλιά εισόδου, δορυφορική κεραία, ανοιχτωσιά, εσωτερική σκάλα, μπαλκόνια 50 τ.μ. - Τιμή: 800 €\nΚωδ: 11426 - Μίκρα Πλαγιάρι ΕΝΟΙΚΙΑΖΕΤΑΙ νεόδμητη Μεζονέτα συνολικής επιφάνειας 200 τ.μ. 2 επιπέδων. Αποτελείται από 4 Υπνοδωμάτια, Σαλόνι, Κουζίνα, 2 Μπάνια και WC. Είναι κατασκευασμένη το 2017 και διαθέτει θέρμανση Ατομική - Πετρέλαιο, Θέα σε Θάλασσα, Κουφώματα Συνθετικά, Πόρτα Θωρακισμένη, Πάρκινγκ, Αποθήκη , Κήπο, Τζάκι, A/C, Συναγερμό, Ηλ. Συσκευές, Δορυφορική κεραία, Εσωτερική σκάλα, Τέντες, Σίτες, Διπλά τζάμια, Σκαλιά εισόδου, Μπαλκόνια 50 τ.μ. - Τιμή: 800 €\nΕνδιαφέρομαι για το ακίνητο με κωδικό 11426. Παρακαλώ επικοινωνήστε μαζί μου.